(VIDEO) Buat Sendiri Lampu Taman Dari Cable Raceways dan LED Stripe Modal Tak Sampai RM 5 Seunit

Lampu untuk kegunaan outdoor  harganya memang agak mahal kerana ia mempunyai ciri-ciri perlindungan khas terutamanya apabila terkena air. Di pasaran, harga sebiji lampu LED untuk outdoor mahu mencapai RM 14-15. Itu pun saiz nya kecil sahaja.

Bagi mereka yang nak pencahayaan extra tapi masih menjimatkan duit, Boleh cuba DIY lampu LED dengan menggunakan Cable raceway atau cable tray Sebagai kaki lampu.

1. Potong cable tray atau cable raceway sebagai kaki lampu pada ukuran 50cm untuk setiap satu.

2. Tebuk dua lubang di bahagian bawah sebagai ruang untuk meletakkan batang skru sebagai kaki pemegang pada tanah

3. Pasang dua batang skru 1.2 inci pada lubang yang telah di tebuk tadi secara bertentangan. Skru ini berfungsi untuk mengukuhkan pegangan batang lampu pada tanah supaya tidak mudah tercabut atau tumbang.

4. Potong LED Strip pada ukuran 15cm panjang untuk setiap satu.

5. buang atau potong sedikit lapisan isolation untuk memudahkan sambungan wayar pada bahagian lampu.

6. Solder Wayar pada bahagian lampu LED yang telah di buangkan isolation

7. Gunakan tiub getah untuk melindungi bahagian sambungan.

8. Tampalkan LED Rope yang telah siap bersambung dengan wayar tadi di dalam bekas cable atau cable tray yang telah dipasangkan kaki tadi

9. Tutupkan cable tray dengan penutup yang tersedia. Dah siap. Boleh dipasangkan pada laman anda

1. Siapkan dan bersihkan pelepah upih yang paling besar

2. ukur tinggi dan lebar pasu yang sesuai kemudian potongkan macam dalam gambar.

3. Gunakan stapler untuk cantumkan bahagian potongan menjadi tapak pasu

4. Ikat bahagian cantuman dinding apsu menggunkan tali jud untuk lebih cantik dan artistik. Dah ikat kukuh, boleh buka stapler yang tadi

5. Nak nampak cantik dan berkilat, boleh sembur dengan spray cear sebagai kemasan terakhir

Masa ekonomi tak berapa nak baik ni, DIY adalah pilihan terbaik dalam berjimat. Tak kira laha apa pun benda dan perkara termasuklah buat perabut sendiri, baju sendiri, karpet sendiri dan sebagainya. Nak-nak menjelang raya ni, Bila ahli keluarga dah semakin membesar dan bertambah, lebih banyak peruntukkan yang perlu dipersiapkan. Jadi, selagi apa yang boleh di jimat, kita wajib jimat.

Antara persediaan raya yang boleh di jimatkan adalah langsir. Kalau nak beli langsir eyelet di kedai yang dah siap, mahu harganya makan beratus juga. Apa kata kita DIY je sendiri. Kalau pergi kedai-kedai kain, anda boleh nampak banyak je kain langsir yang berkualiti dan catik di jual pada harga bawah RM 10. Kalau rajin mencari dan beli mase sale, lagi murah anda boleh dapat. Kalau tak tahu berapa panjang kain yang perlu di beli dan apa barangan lain yang diperlukan untuk siapkan langsir raya, anda boleh tanya terus dekat orang kedai tu.

Cuma pastikan apa jenis tingkap anda, berapa keping daun tingkap dan kalau sliding door, kenalpasti berapa keping sliding door anda. Nanti pandai lah orang kedai tu potongkan. Lebih mudah, mintak tolong orang kedai tu potong siap-siap kain langsir untuk setiap tingkap. Balik tinggal jahit je.

Ukuran sebenar langsir + lipatan atas + kelim bawah.

Lipatan atas :
5 inci (1inci utk jahitan tape + 4 inci utk lipatan tape. ikut size tape, sy guna tape 4inci)

Kelim bawah :
4inci ++ (sy guna 8inci sbb sy buat lipatan 4inci 2kali. Blh jg ambil 5 inci mcm lipatan atas)

Contoh : 105 inci + 5 inci + 8 inci.
Total panjang/labuh kain diperlukan bersamaan 118 inci.

**utk yg buat cantuman kain (seperti contoh gambar). Jahit setiap 2 keping jadikan satu terlebih dahulu.

1. Jahit tape & lebihkan 1 inci pada kain.
2. Tape yg telah dijahit. Lipat ke dalam 2 kali. Tape diatas bersize 4inci.
3. Selepas lipat ke dalam 2 kali. Iron & jahit.
4. Untuk kelim bahagian tepi kiri dan kanan. Lipat ke dalam 2 kali 1inci. Iron dan jahit sehingga hujung kain.
5. Siap jahit tape & kelim tepi.
6. Utk kelim bahagian bwh. Lipat kelim 4inci, iron & jahit.
7. Jarak 1.5 inci dr kiri & kanan dan tandakan lubang. Satu keping kain bidang 60 bersamaan 8 lubang ring. (Sy guna 1.5 keping kain bidang 60 bersamaan 12 lubang ring)
8. Tandakan jarak yg sama bg setiap lubang & tebuk menggunakan gunting atau puncher.
9. Masukkan ring kedalam lubang dan tekap ring kedua2 belah.

DAH SIAP!

Alamak, sofa terkoyak. Sakitnya mata tengok. Tapi tak pe lah kecil lagi, tampal dengan duct tape.

Ramai mengambil penyelesaian mudah ini kan? sedangkan banyak lagi cara dan kaedah mudah yang nampak lebih cantik dan menarik. Kalau pakai duct tape tadi, koyak atau lubang yang kecil pun boleh jadi besar.

Nak hantar tukar sarung sofa, harganya pulak boleh tahan juga. Tambahan pulak yang rosak tue sikit sahaja. Jadi, bagi menyelamatkan poket anda, Boleh cuba 10 langkah mudah ini bagi menutupi sofa yang koyak atau berlubang.

1. Tampal bunga kait di atas tempat yang koyak

2. Cantuman kain perca berbentuk hexagon

3. Guna fabrik bercorak yang sepadan untuk digantikan pada sofa arm kesan dicakar kucing

4. Buat tenunan artistik menggunakan benang cross stitch pada bahagian yang koyak

5. Jahit doilies pada tempat yang koyak

6. Sediakan kait konsep granny square untuk tutup bahagian atas sofa arm yang rosak

7. Gantikan bahagian sofa arm yang rosak dengan menggunakan PU leather dan dilekatkan dengan paku kraf

8. Buat kolaj bunga dari kain perca

9. Beli kepingan sulam yang telah siap dan tampalkan pada sofa

10. Paling mudah, jahit kain mengikut saiz sofa arm dan tutup sahaja tempat yang koyak

Sumber: http://www.amazinginteriordesign.com


Ini Lah Rhododendron wasonii Bunga Liar Hampir Pupus Bernilai Tinggi

Spesies yang menarik ini hanya tumbuh di Sichuan, China. Ianya boleh ditemui di kawasan pergunungan melebihi ketinggian 2,300 sehingga 4,000 meter di kawasan hutan. Rhododendron wasonii mendapat nama dari C R Wason, teman kepada Ernest Wilson, seorang pengumpul spesies tumbuhan terkenal di sekitar tahun 1910. Seperti apa yang selalu berlaku kepada spesies liar, tumbuhan ini lenyap atau dilupakan oleh peminat untuk seketika. Ianya diperkenalkan kembali pada tahun 1989.

Pokok renek malar hijau yang tahan lasak ini boleh tumbuh di antara 2-5 kaki tinggi. Keistimewaan yang dipamerkan oleh spesies ini terdapat pada warna daun dan bunganya yang amat menakjubkan. Daun-daunnya bersaiz 2-3 inci panjang dan 1-1 ½  inci lebar, berbetuk oval, tirus dan tajam di bahagian hujung. Pangkal daunnya pula berbentuk bulat. Menariknya, permukaan atasnya keras, licin seperti lapisan lilin dan berwarna hijau tua. Manakala permukaan bawahnya diliputi lapisan seakan kulit kacang dan akan bertukar menjadi merah gelap semasa usianya mencapai 2 tahun. Tangkai daunnya berukuran ¼ – ½ inci panjang.

Kebiasaannya lapisan lilin yang terdapat di bahagian atas daun akan lenyap semasa musim panas, di mana perlindungan kepada pucuk-pucuk muda tidak diperlukan lagi. Pada masa yang sama tona warna yang berada di bahagian bawah daun akan kelihatan bertambah merah pekat, dan daun-daun tua secara kontrasnya di antara dua warna ini akan menghasilkan pandangan yang menarik.

Bunga-bunganya akan muncul dan kembang mekar dalam bilangan 8 hingga 15 kuntum. Bentuknya seperti loceng dengan saiznya 1 ¼ -2 inci lebar. Kelopak bunga ini akan membentuk satu jambangan yang menarik dan kelihatan mekar dan bugar serta kelihatan amat cantik. Bunganya sememangnya amat menarik tetapi tidak wangi. Terdapat pelbagai variasi warna seperti putih, krim, merah jambu, kuning cair atau putih ros bergantung pada jenisnya.  Kesemua warna bunga ini akan dihiasi dengan titik-titik kecil berwarna merah tua pada setiap kelopak. Ia mula mengeluarkan bunga dalam bulan Mac dan April, dan tempuh berbunga akan berterusan sehingga awal atau pertengahan bulan Mei, tetapi bergantung kepada di mana ianya ditanam.

Spesies ini senang untuk ditanam dan tahan lasak. Pertumbuhannya adalah perlahan. Dalam masa 10 tahun ianya dikatakan  akan tumbuh dalam kadar 75 cm tinggi sahaja.

Seperti kebanyakan spesies tumbuhan liar yang lain, ia tidak gemar kepada kelembapan yang tinggi di bahagian bawah lubang tanaman. Justeru pastikan terdapat saliran pengairan yang baik atau  menanam mereka di atas batas-batas. Ia mampu bertahan kepada sinar matahari dan juga separa teduh.

Merawat tanaman bukan lah hal yang mudah kerana ianya harus konsiten. Mulai dari menyiram. memberi baja sehinggalah penyediaan lingkungan yang sesuai dengan keperluan tanaman. Namun, masih terdapat tanaman yang tetap bermasalah, layu dan lalu mati walaupun segala perhatian telah diberikan sewajarnya.

Selain itu juga, bagi anda yang baru pulang dari percutian yang panjang, antara perkara yang anda tidak ingin lihat adalah tanaman yang layu, kering kontang selepas pulang dari percutian. Tapi jangan lah terus di buang atau diabaikan tanaman tersebut. Ia masih boleh diselamatkan.

Walaupun kelihatan tanaman anda gagal, menurut Richard Cheshire, ahli tanaman di Patch Plants, kemungkinan besar ia masih boleh diselamatkan. Berikut 4 langkah yang boleh anda lakukan untuk menyelamatkan tanaman anda:

Artikel berkaitan: Ikut Pantang Larang Tanam Pokok Dalam Pasu Ini Agar Pokok Subur Dan Merimbun

Jika tanaman anda jenis berbatang keras atau kayu, cuba kupas sedikit dengan perlahan-lahan dan periksa bahgian dalam batang. Jika anda melihat bahagian dalam masih segar, ini menunjukkan tanaman anda masih boleh diselamatkan. Akan tetapi, sebaliknya jika ia kelihatan kering dan berubah warna coklat.

Pangkas atau buang pada bahagian-bahagian yang rosak, mati, kekuningan atau pun kelihatan layu dengan segera. Kaedah ini berupaya menggalakkan akar dan nutrisi untuk terus memberi fokus pada bahagaian tanaman yang masih berpotensi untuk terus hidup

Jika kelihatan tanaman anda layu sahaja, cuba berikan siraman segera. Akan tetapi, pastikan siraman dilakukan dengan betul. Tidak terlalu banyak hingga menyeabbkan tanah bertakung air. Hal ini hanya akan memudaratkan tanaman anda. Lakukan siraman sedikit demi sedikit namun teratur

Setelah melepasi tahap kritikal dan kelihatan tanaman mula stabil, anda boleh lakukan pembajaan. Perkenalkan dengan pembajaan organik yang ringan terlebih dahulu untuk membekalkan semula keperlua tanaman

Asparagus, Antara jenis tanaman yang dijadikan sebagai sayuran yang mempunyai harga dan nilai kesihatan yang tinggi. Tapi ramai kata asparagus sesuai untuk iklim sejuk. Seperti pokok strawberi yang boleh di tanam di tanah rendah, asparagus pun mempunyai spesies yang sesuai dengan iklim Malaysia yang panas dan lembap sepanjang tahun.

Kebiasaannya, asparagus untuk tujuan komersial di tanam di atas batas yang sentiasa digembur. Namun untuk sekadar tujuan hobi, dalam pasu yang bersaiz besar pun dah memadai. Sebenarnya, asparagus adalah tanaman yang tidak memerlukan penjagaan yang rapi. Tapi untuk mendapatkan hasil yang optimum, beberapa langkah penjagaan yang mudah perlu dilakukan seperti berikut:

Cara penjagaan:

1. Pokok asparagus perlukan air yg banyak tapi pastikan pokok asparagus tidak di tanam di kawasan tanah yg airnya bertakung. Siram pokok asparagus 2-3 kali seminggu.

2. Pastikan kawasan tanaman sentiasa bersih dari rumput-rumput , asparagus benci rumput.

3. Baja pokok asparagus setiap 3 bulan contoh:
-awal November
-awal Februari
-awal Mei
-awal Ogos

4. Cara pembajaan, buat lubang atas tanah di tengah-tengah kawasan pokok asparagus dalam 1 inci dan letak satu sudu baja 15:15:15 atau baja 13:13:21 lalu dikambus kembali.

5. Siram air dua hari berturut-turut selepas dibaja dan kemudian disiram seperti biasa iaitu 2-3 kali seminggu.

Baca artikel seterusnya https://www.facebook.com/75782081233/posts/10159054896126234/

Banyak cara untuk hasilkan baja organik. Namun ada orang kata baja organik keberkesanan terhadap tanaman terutamanya untuk penghasilan buah yang lebat dan bersaiz mega tidak sehebat penggunaan baja kimia. Hakikatnya jika campuran baja organik yang dihasilkan seimbang dan membekalkan keperluan sempurna kepada tanaman, bukan setakat dapat menghasilkan buah bersaiz gergasi malah baik untuk kesihatan. Ha… Nampak tak baja organik ternya kebatannya langkawi baja kimia.

Berikut antara campuran atau resepi baja organik yang lebih hebat dari baja kimia:

Bahan-bahan:

Gula merah (1 kg) (dicairkan dengan 200 mL air)

Bahan Kisar (A)

Kulit pisang (700g)
Kulit udang (belum dimasak) (200g)
Kulit telur (100g)

Alatan:

1. Bekas besar

2. Botol plastik 1.5 L (Botol mineral water besar)

Cara-cara:

1. Campurkan segala bahan di dalam bekas dan gaul rata

2. Setelah itu masukkan ke dalam botol 1.5 L.

3. Tutup dengan kain kasar agar tiada serangga masuk. Penggunaan kain agar berlaku proses pengudaraan untuk mikrob bekerja.

4. Peram selama 20 hari.

5. Setelah itu, tapis cecair hasil peraman.

Penggunaan:

1. Campurkan baja cecair bersama air dengan nisbah 1:20 (baja cecair: air). Contohnya 10 mL baja dengan 200 mL air.


(GAMBAR) Makeover Rumah Sub-Sale Dengan Sentuhan Glam Kontemporari.

Selain banyak mendapat ilham dan inspirasi dari instagram deco luar negara, Puan Nadia juga amat meminati gaya Dato’ Rizalman menghias kediaman-kediaman yang mewah tersergam indah. Dengan keluasan 24×58 kaki persegi, pemilik ini memilih untuk menerapkan konsep kontemporari yang glamour pada setiap ruang rumahnya. Rumah secondhand yang dibelinya pada tahun 2010 ini pada mulanya kelihatan sangat usang dan teruk tapi setelah membelanjakan hampir RM100k untuk kos keselurhan merenovasi, kediaman ini telah kembali bersinar dan menarik dalam masa lapan tahun.

Mari kita lihat transformasi menakjubkan yang mungkin dapat memberi inspirasi buat para pembaca. Selamat mendeko!

SEBELUM

SELEPAS

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas

Lampu LED dan Lampu Pendarflour. Kedua-dua lampu ini adalah lampu yang pernah dan sering kita pakai. Cumanya, dahulu kita selalu pakai lampu pendarflour tapi sekarang, dengan adanya LED, ramai yang memasang lampu LED di rumah. Walaupun kedua-duanya benda dan berfungi dengan sama, tapi apakah perbezaanya? Maka dengan itu lah, pada harini, saya akan membahaskan apa perbezaan Lampu LED dan Lampu Pendarflour.

Antara perbezaan lampu LED dan lampu pendarflour ini, ia terletak pada sumber cahayanya, pengeluaran haba dan kecekapan cahaya. Sumber cahaya. Lampu biasa ialah lampu pendarfluor, dan prinsip pemancar cahayanya berbeza daripada lampu LED. Pencahayaan lampu pendarfluor disebabkan oleh balast yang menghasilkan voltan tinggi pada saat elektrifikasi, yang menyebabkan nyahcas antara dua pin dalam tiub lampu, yang seterusnya menyebabkan pencahayaan fosforus. Teknik ini menghasilkan banyak haba. Pemancar cahaya LED adalah hasil penghijrahan elektron di dalam semikonduktor, yang menghasilkan cahaya tanpa menghasilkan haba.

Kedua, adalah penghasilan haba. Senang sahaja perbezaan kedua-duanya, di mana lampu pendaflour menggunakan tenaga haba yang banyak manakala LED, tidak menggunakan tenaga haba yang banyak kerana ia mengubah semua menjadi tenaga cahaya.

Ketiga, jangka masa hidup atau berapa lama boleh bertahan. Kalau lampu pendaflour, ia boleh bertahan selama 10 Ribu hingga 20 Ribu jam tanpa bekalan tenaga manakala lampu LED, boleh bertahan selama 50 Ribu jam tanpa bekalan tenaga.

Yang keempat pula, kecekapan ringan. Lampu LED sangat cekap dan cemerlang. Pada masa ini, lampu LED yang baik di pasaran mempunyai kecekapan cahaya lebih daripada 130, iaitu lebih kurang dua kali ganda daripada lampu pendarfluor. Dalam erti kata lain, mentol LED 18W boleh digunakan sebagai ganti lampu pendarfluor 36W. Mentol LED 130lm / W 18W mempunyai kesan pencahayaan yang sama seperti lampu pendarfluor 48W.

Maka, berakhir saya dalam membahas tentang perbezaan lampu pendaflour dan lampu LED. Jadi yang manakah pilihan anda? Itu semua ketentuan sediri.

+INFO KEDIAMAN
Nama Pereka: AL Decodesign
Jenis Kediaman: Apartment
Keluasan : 1000 kaki persegi
Konsep: Moden Kontemporari

Makeover Kediaman Apartment Menakjubkan!
Siapa sangka inilah hasil sentuhan idea kreativiti pereka dari AL Decodesign . Mereka mengubah keseluruhan kediaman ini menjadi lebih berkarakter, cantik, selesa untuk client mereka.

+ Ruang Tamu

+Bilik Tidur

+Dapur

+Bilik Air

Pasti ramai yang tertanya berapa anggaran kos keseluruhan untuk renovasi serta dekorasi ini? Di sini AL Decodesign kongsikan kepada anda kos bagi projek apartment ini.

Loose Furniture & Deco item: +-rm18k ( sofa, meja kopi, katil, bingkai gambar dan sebagainya)
Built in furniture : +-rm18k (kitchen cabinet & wardrobe setiap bilik)
Renovation : +-rm30k (termasuk toilet, plaster ceiling, flooring, lighting)
*harga dan workmanship renovation bergantung kepada kontraktor masing-masing.
Walaubagaimanapun, harga yang dinyatakan ini bergantung kepada saiz sesebuah rumah dan bajet pelanggan.

Sumber: Muhammad Arif Arif


Inspirasi Dekor Laman Menggunakan Pokok Pisang

Laman tropika umum tahu merupakan taman sarat dengan pelbagai tekstur dan runa tanaman yang kebanyakkanya hanya berdaun lebar. Antara tanaman berdaun lebar yang sentiasa menjadi pilihan bagi mencentuskan atau menyerlahkan lagi laman tropika adalah seperti Heliconia spp, Philodenddron, Calathea dan sebagainya.

Pisang juga merupakan salah satu tanaman tropika yang mempunyai daun lebar. Namun ia tidak pernah sekali dijadikan sebagai salah satu tanaman pilihan menghiasi laman. Kebiasaanya, ia hanyalah tanaman yang ditanam di bahagian belakang rumah ataupun kebun dan mempunyai kegunaan tertentu. Mungkin ia disebabkan oleh tanaman ini tidak mempunyai jangka hayat yang lama seperti pokok. Tambahan, ia perlu kerap diselenggara terutamanya membersihkan daun pelepah yang sudah mati. Namun jika anda pandai mengolah, hasilnya memang tidak dijangka. Tambahan pokok pisang boleh di tanam di dalam pasu

Penggunaan plastik di Malaysia ini, sangat kerap digunakan kerana kita boleh lihat sekarang ini, sekecil-kecil barang yang dibeli pun, mahukan plastik.  Tapi, itu bukan apa yang saya ingin cakapkan pada hari ini.  Tahukah anda? Di dunia ini ada bermacam-macam jenis plastik yang anda tidak tahu.  Plastik dibahagikan kepada 7.  Iaitu:

SPI 1: Polietilena Terepthalate (PETE atau PET)

SPI 2: Polietilena Ketumpatan Tinggi (HDPE)

SPI 3: Polivinil Klorida (PVC)

SPI 4: Polietilena Ketumpatan Rendah (LDPE)

SPI 5: Polipropilena (PP)

SPI 6: Polistirena atau Styrofoam (PS)

SPI 7: Lain-lain (termasuk: polikarbonat, polylactide, akrilik, acrylonitrile butadiene, styrene, gentian kaca, dan nilon).

Jadi, mari saya terangkan, apa fungsi-fungsi 7 jenis plastik ini.

Polyethylene Terepthalate,

ialah salah satu polimer yang paling banyak digunakan di dunia. Walaupun 96 peratus botol plastik yang dikeluarkan di Amerika Syarikat adalah daripada jenis PETE, hanya 25 peratus telah dikitar semula. Plastik gred SPI 1 ini menyerap bau dan perisa daripada makanan dan minuman yang disimpan di dalamnya sekali-sekala. Plastik PETE sering digunakan dalam botol air mineral, botol minyak, dan botol jernih. Plastik jenis ini tidak boleh digunakan lebih daripada sekali.

Plastik yang paling kerap dikitar semula ialah polietilena berketumpatan tinggi (HDPE). Ia tahan kepada suhu panas dan sejuk kerana sifatnya yang keras dan kukuh. EPA menganggarkan bahawa 12 peratus daripada HDPE akan dikitar semula setiap tahun. Bahan HDPE asal telah digunakan dalam sistem paip.

Plastik kategori SPI 2 ini diperbuat daripada polietilena berketumpatan tinggi. Walaupun plastik ini boleh diterima untuk digunakan, ia tidak boleh digunakan semula untuk mengisi makanan atau minuman. Kebanyakan plastik HDPE digunakan dalam pembuatan botol detergen, syampu, gel mandian dan barangan kosmetik lain.

PVC ialah bentuk plastik yang paling kurang dikitar semula, menyumbang kira-kira 1% daripada jumlah kitar semula tahunan. PVC dikelaskan sebagai bahan toksik kerana ia mengandungi sejumlah bahan kimia yang berbahaya kepada kesihatan manusia dan alam sekitar. Plastik PVC digunakan untuk membuat paip plastik, lantai, dan produk lain.

Polietilena Ketumpatan Rendah (LDPE) menyumbang 56% daripada jumlah pengeluaran plastik. Plastik LDPE digunakan untuk membuat beg membeli-belah, beg plastik, bekas makanan dan bekas pakai buang. Plastik jenis ini tidak boleh digunakan untuk mengisi makanan atau minuman.

Polipropilena (PP) Hanya 3% daripada plastik PP dikitar semula di Amerika Syarikat. PP ialah bentuk plastik kedua paling biasa digunakan di seluruh dunia. Ia adalah salah satu termoplastik paling lentur yang ada. Walaupun PP lebih kuat daripada PE, ia mungkin masih fleksibel. Plastik PP adalah berpatutan, fleksibel, tahan haba dan tahan asid.

Plastik PP digunakan dalam pelbagai barangan, termasuk peralatan makmal, bekas makanan, dan alat ganti kereta. Kerana ketahanannya, plastik jenis PP boleh digunakan semula berkali-kali dan merupakan bentuk plastik yang sesuai untuk mengisi makanan dan cecair lebih daripada sekali, sama seperti Tupperware.

PS (Polystyrene atau Styrofoam) PS adalah bahan ringan yang mudah dibentuk. PS mempunyai pengaruh yang berbahaya kepada alam sekitar dan menjejaskan lebih banyak hidupan marin kerana ia mudah larut dan ditemui di lokasi pantai. Bahan kimia ini telah terbukti memberi kesan kepada kesihatan otak, sistem pembiakan, dan penyakit sistem saraf, antara lain. Plastik PS digunakan secara meluas dalam bekas makanan Styrofoam, bekas makanan pakai buang dan aplikasi lain. Kerana kesan yang mungkin terhasil daripada tindak balas plastik, penggunaan berulang harus dielakkan.

Bentuk plastik pelbagai (Miscellaneous Plastics) termasuk polikarbonat, polilaktida, akrilik, akrilonitril butadiena, stirena, gentian kaca dan nilon. Kebanyakan jenis plastik ini digunakan dalam produk rumah dan peralatan teknologi setiap hari.

Plastik boleh berguna, tetapi penggunaannya yang meluas mesti diselia dan diurus dengan berhemat dan betul. Pengguna harus dimaklumkan tentang plastik dan kegunaannya supaya mereka boleh membuat keputusan termaklum tentang mencari alternatif lain atau mengitar semula plastik untuk mengehadkan penggunaannya. Untuk mengekalkan dan melindungi kelestarian alam sekitar, semua orang harus lebih peka dan mengambil pendekatan termaklum terhadap pengurusan plastik.

Jadi, anda itu adalah jenis-jenis plastik yang anda perlu tahu. Selepas ini, kalau beli plastik, pasti anda akan tahu jenis-jenis nya dengan mudah. Baiklah itu sahaja daripada saya dalam menerangkan tentang plastik-plastik. Terima kasih.

Sumber: Majalah Sains

Bukan mudah nak dpatkan kontraktor yang baik dan dapat menjalankan tugas dengan jujur dan cermat. Pemilihan kontraktor yang betul juga merupakan satu proses yang tidak boleh dilakukan dalam keadaan yang tergesa-gesa. Kontraktor yang diupah akan menentukan kualiti dan keadaan kediaman anda. Jadi buatlah pilihan bijak dan elakkan buat keputusan dengan gelojoh.

IMPIANA ingin kongsikan langkah-langkah yang perlu anda lakukan sebelum memilih kontraktor yang sesuai :

1. Ambil masa untuk lakukan kaji selidik dan menilai latar belakang kontraktor.

2. Dapatkan spesifikasi lengkap dari pihak kontraktor dan bandingkan dengan kontraktor yang lain. Pastikan spesifikasi yang diberi adalah sama seperti keinginnan anda dan harag yang mengikut pasaran semasa.

3. Hitam dan putih atau dokumen persetujuan perlu disemak dan dipersetujui oleh kedua-dua belah pihak.

4. Jika boleh, minta kontraktor bawa anda lawat (site visit) tapak projek yang sedang dijalankan atau yang sudah disiapkan untuk melihat dengan lebih dekat hasil kerja serta kualiti projek.

5.Semak semula bilangan punca kuasa, jenis alatan elektrik, jenis bekalan elektrik, punca bekalan air dan sebagainya. Ramai pemilik yang terlepas pandang dan terperangkap dengan tambahan kos diakhir projek.

6. Beri keutamaan pada struktur binaan, ambil tahu jenis besi atau bahan yang digunkan. Pastikan ia menepati piawaian dan yang berkualiti.

7. Lebih menyakinkan jika kontraktor tersebut telah berdaftar dengan CIDB.Dengan lesen perniagaan yang sah, sudah tentunya mereka akan lebih profesional.

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi


Selepas Pemeriksaan Forensik Dijalankan, Rumah Zalina Azman Kembali Sunyi Sehingga Kini

Umum mengetahui, bekas personaliti TV3, Zalina Azman yang dilaporkan telah hilang sejak November tahun lalu telah mengejutkan orang ramai.

Khabar berita tentang kehilangan personaliti TV berkenaan telah mendapat perhatian ramai sehingga menjadi perbualan hangat di laman maya.

Sebelum ini, media pernah melaporkan kediaman Zalina Azman yang terletak di Seksyen 3, Shah Alam berada dalam keadaan berselerak dan tidak terurus seperti sudah ditinggalkan beberapa bulan.

Memetik Berita Harian Online, rumah banglo milik Zalina Azman itu kini kembali sunyi sepi selepas pemeriksaan oleh pasukan Forensik Bukit Aman, pada September lalu.

Dalam pada itu, Ketua Polis Daerah Shah Alam, Asisten Komisioner Mohd Iqbal Ibrahim dalam satu kenyataan ringkas memaklumkan tiada petunjuk baru ditemui sepanjang pemeriksaan oleh pasukan Forensik dijalankan sehingga kini.

Imbas kembali, anak lelaki Zalina, Mikhael Norman, 33, telah berhubung kehilangannya ibunya pada 29 November tahun lalu.

Zalina dilaporkan hilang selepas Mikhael gagal menghubunginya sejak 24 November 2021 bagi memaklumkan bapa personaliti televisyen itu dimasukkan ke hospital.

Sumber: Berita Harian Online

Hi. nak share cara saya buat cable management dekat kabinet TV yang ada macam-macam benda

Gambar sebelum. Ada wayar TV, plug extension, modem unifi, wifi router dan wayar2 lain yg berselirat sana sini.

3 benda ni je PVC case beli dekat kedai hardware, cable tight dan double sided tape beli dekat mr.diy.

Ikat wayar dan lekatkan PVC case kat mana2 tempat yg sesuai. Kena buat lubang sikit dekat PVC case utk keluar masuk wayar. Lebihan wayar sorok dalam tu.

Wifi router pun saya sumbat sini. Sakit mata tengok sepah2. Modem pulak letak dalam kabinet TV. Setakat ni tak menjejaskan speed internet walaupun duduk dalam bilik.

Siap

Tada. Kabinet TV bebas dari segala benda dan segala mak nenek wayar. Bawah kabinet pun dah tak nampak. Semoga bermanfaat.

WTerdapat banyak variasi container garden seperti tanaman herba, bunga mahupun sayur-sayuran yang boleh diusahakan dengan jaya. Namun, anda haruslah mengetahui apakah do’s & don’ts dalam membentuk sebuah container garden yang beroleh hasilnya. Ini termasuklah aspek seperti jenis tanaman itu sendiri, tanah, air, lokasi dan pemilihan bekas tanaman yakni pasu. Pendek kata, ikuti panduan yang LAMAN sediakan ini untuk menghasilkan tanaman dalam pasu yang menjadi dan subur.

Jenis Tanaman

Pastikan tumbuhan yang anda pilih untuk container garden secocok atau blend antara satu sama lain. Aspek yang dititikberatkan di sini termasuklah keperluan dari segi pencahayaan, air dan tanah. Jika anda melakukan kombinasi tumbuhan yang berbeza keperluan ini, maka sukar untuk tumbuhan ini hidup secara harmoni. Misalnya, tumbuhan yang memerlukan cahaya matahari dengan banyak seperti pokok buluh hiasan (Phyllostachys aurea) boleh ditempatkan bersekali dengan kategori yang sama. Namun, bagi penjagaan yang mudah, menanam satu jenis tumbuhan dalam sebuah pasu adalah cadangan yang terbaik. Selepas itu barulah anda boleh bermain dengan saiz tumbuhan, tekstur, warna dan setting tertentu bagi mewujudkan sebuah container garden yang bukan sahaja berjaya, namun tampil harmoni dan menenangkan!

Tanah

Penggunaan jumlah yang sederhana daripada tanah di kawasan laman disyorkan bagi membentuk campuran tanah yang seimbang untuk container garden. Ambil bahagian tanah yang digali beberapa inci ke dalam tanah supaya anda memperoleh tanah yang bersih dan bebas daripada campuran bendasing seperti biji benih, serangga, sisa binaan dan sebagainya yang lazimnya terdapat di permukaan tanah.

Campuran tanah yang seimbang juga boleh diperoleh dengan campuran tanah laman, pasir dan peat moss. Jika anda ingin menanam sayuran untuk container garden, lebihkan penggunaan pasir dan kurangkan peat moss dalam campuran tanah tadi. Manakala, tumbuhan berbunga lazimnya memerlukan penyiraman yang lebih kerap. Oleh yang demikian, kondisi tanah yang lebih lembap diperlukan dengan memberikan ekstra tanah laman atau peat moss. Ia dapat mengekalkan kelembapan tanah dengan sempurna.

Jika anda ingin membeli campuran tanah yang telah siap, pilih beg tanah yang sederhana berat. Bukan terlalu berat kerana ia lazimnya hadir kompak dan memiliki isian yang padat. Manakala, beg tanah yang terlalu ringan juga tidak bagus untuk kondisi tanah container garden. Pilih antara keduanya.

Lokasi

Lokasi di mana anda menempatkan tanaman berpasu sangat penting kerana ia mempengaruhi pengamatan atau pancaran cahaya matahari, sama ada mencukupi atau sebaliknya. Iklim tropika yang menghasilkan cuaca panas sepanjang tahun bukan penentu tanaman anda mendapat cahaya yang sempurna. Sekiranya anda meletakkan di lokasi yang salah, maka tanaman tidak dapat tumbuh dengan baik. Oleh yang demikian, lakukan penilaian terhadap pancaran cahaya dengan meletakkan bekas tanaman di lokasi tertentu yang anda pilih. Lihat berapa banyak cahaya yang diperoleh dan berapa lama jangka masa bekalan cahaya matahari yang diperoleh. Lakukan selalu bagi memastikan yang terbaik untuk container garden anda. Sentiasa peka, bagi tumbuhan full sun haruslah mendapat bekalan cahaya matahari sekurang-kurangnya 6 jam sehari. Manakala, tumbuhan full shade memerlukan kurang tiga jam pancaran cahaya dalam masa sehari.

Istimewanya, kebaikan tanaman berpasu ini adalah anda boleh mengalihkan pasu jika anda dapati cahaya tidak mencukupi atau ingin meletakkan tanaman di tempat yang redup bagi mengelak pancaran secara terus. Oleh itu, anda harus mengetahui jenis tanaman pada container garden anda bagi mengelakkan situasi seperti melecur akibat pancaran cahaya berlebihan atau keguguran daun dan sebagainya.

Pemilihan Pasu

Sentiasa pastikan pasu anda memiliki lubang di dasar pasu bagi tujuan pengairan air yang baik. Anda juga boleh meletakkan satu hingga dua inci lapisan batu kerikil di dasar pasu bagi tujuan yang sama. Tahukah anda bahawa terdapat banyak pasu yang tiada lubang di dasarnya kerana ia lazimnya dijadikan pasu hiasan atau dekoratif. Ramai yang terlepas pandang kerana pasu dekoratif ini bukan bagi tujuan penanaman dan tidak praktikal dijadikan pasu bagi container garden anda bagi jangka masa yang panjang. Lubang pengairan ini adalah satu kemestian!

Tahukah anda bahawa pemilihan pasu mampu mempengaruhi perasaan dan membentuk mood anda sebagai pemilik? Pasu juga menggambarkan sesuatu nilai seperti classy, kreatif, moden, sofistikated, bergaya, mesra alam, primitif dan sebagainya. Jadikan pasu dengan fungsi tertentu seperti titik fokal di taman, pembahagi ruang, membentuk privasi, memberi accent kepada landskap dan banyak lagi.

Penyiraman

Periksa pasu atau bekas tanaman anda setiap hari bagi melihat keperluan air. Ini kerana jika tanaman anda kekurangan bekalan air, ia boleh membantutkan pertumbuhan container garden. Ia berbeza dengan tanaman yang tumbuh di permukaan tanah, akar bagi tanaman container garden tidak mampu menembusi ke dalam tanah bagi mencari sumber air. Di samping itu, pastikan adanya ruang satu hingga dua inci di permukaan atas bekas tanaman dengan tanah. Ini bagi memastikan apabila penyiraman dilakukan, air siraman tidak terkeluar daripada bekas tanaman dan akhirnya hanya permukaan atas tanah sahaja yang basah dan lembap.

Penyiraman perlu dilakukan sebelum tanaman menunjukkan tanda-tanda seperti layu, kekuningan dan tidak sihat. Terdapat sesetengah jenis tanaman yang dapat bertoleransi dengan keadaan tanah yang kering dan tidak memerlukan keadaan yang lembap berlebihan. Tumbuhan sukulen merupakan contoh kepada situasi ini dan berlawanan sifat dengan tumbuhan tropika. Oleh itu, pastikan anda memahami jenis tumbuhan yang anda tempatkan di container garden anda.

Penyiraman juga akan mengelakkan kadar garam yang tinggi berkumpul dalam tanah. Leaching (lebih air) akan membawa garam dalam tanah yang terhasil melalui pembajaan seterusnya mengelakkan akar terbantut.

Bagi kebanyakkan orang, pisau merupakan salah satu item paling penting untuk digunakan ketika memasak di dapur. Tetapi akibat dari reaksi kimia antara iron (besi) dengan air dan udara, pisau boleh berkarat dan mungkin membahayakan kesihatan.

Tip Membersihkan Karat

Apa yang anda perlukan :
1. Sebotol cuka makanan
2. Minyak masak/minyak pelincir

Caranya :


(VIDEO) Kebun Organik Cara Primitif, Lihat Hasilnya

Berkebun, tidak semestinya perlukan modal yang banyak, perkakas yang mahal baja dan biji benih yang diimport. Yang menajdi keutamaan adalah penyelenggaraan yang dilakukan. Wadah atau bekas tanaman, boleh dimanfaatkan dari bahan-bahan terbuang seperti botol pelastik, tayar terpakai, kuali yang bocor serta sebagainya.

Manakala bajanya pula boleh diperoleh dengan cara yang paling mudah iaitu sisa dapur seperti kulit bawang, sayur atau buah yang telah rosak, kulit telur dan sebagainya. Malah biji benih nya juga tidak perlu dibeli, hanya dikumpul dari sayuran matang yang tidak sesuai untuk dimakan atau dari keratan batang yang diperolehi dari sayuran yang dibeli dari pasar.

Hal ini berjaya dibukti oleh seorang gadis apabila kebunnya yang membekalkan sumber makanan berkhasiat dibina dari tanah yang kosong hanya bermodalkan tenaga. Bajanya diperoleh dari daunan kering yang dibakar. Untuk memastikan lahan sayurannya tidak tercermar oleh haiwan perosak, pagar yang ddibina dari buluh menajdi perlindung. Ingin tahu lebih lanjut kaedah berkebun secara organik dengan teknik premitif ini, jom tonton video yang disedikan

Pokok Janda Kaya atau nama saintifiknya Mussaenda Pubescens antara tanaman hiasan yang kebiasanya melatari landskap kediaman dahulu kala yang semakin dilupakan. Tapi, kenapa orang dulu-dulu tanam pokok ni dilaman ye?

Orang dulu-dulu tanam pokok di laman bukan sebab nak cantik je. Tapi ada manfaat kesihatan yang lain juga. Tambahan, pokok janda kaya ni tahan lasak dan tak perlu penjagaan yang rapi pun.

ni Pokok  adalah sejenis pokok hiasan yang mempunyai banyak cabang, boleh mencapai ketinggian 4 meter dan berbunga sepanjang tahun. Daunnya berwarna hijau lembut dan mempunyai permukaan berbulu halus seperti baldu. Terdapat 2 jenis Pokok Janda Kaya yang biasa dijumpai iaitu bunga pink atau bunga Putih

Terlebih siraman atau over watering sebenarnya boleh menjadi salah satu punca tanaman berpasu kita layu atau pun mati akibat akarnya yang berpenyakit kerana terendam lama di dalam lembapan. Situasi ini menyebabkan kulat mula tumbuh dan akar mereput disebabkan oleh over watering. Jika anda mengalami situasi ini dan anda ragu-ragu akan kuantiti air yang ideal untuk tanaman, menyiram pokok menggunakan teknik ais kiub adalah salah satu alternatif yang boleh diguna pakai.

Tetapi awas, kaedah ini hanya sesuai untuk tanaman berpasu bersaiz kecil dan sederhana contohnya pokok orkid, tanaman gantung dan juga tanaman hiasan. Untuk pokok orkid kaedah ini sangat mujarab kerana orkid adalah tanaman yang sensitif dengan lembapan berlebihan kerana akarnya mudah rosak, maka teknik ini dilihat begitu berkesan kerana ia secara perlahan-lahan akan membebaskan air kepada pokok orkid.

Tanaman hiasan berpasu bersaiz kecil dan sederhana juga boleh menggunakan teknik ini. Ataupun anda mempunyai tanaman gantung yang sukar untuk disiram kerana susah dicapai maka ada baiknya anda hanya meletakkan kiub ais ke dalamnya. Lebih praktikal dan kemas tanpa percikan air berlebihan.

Daun kesum disebut juga di sesetengah tempat sebagai daun cenohom atau rau ram namanya di Vietnam. Kesum adalah tumbuhan renek kategori herba berasal dari Asia Tenggara yang tumbuh meliar di kawasan-kawasan lembap seperti di tepi parit, sawah dan sebagainya. Ia dikenali juga dengan nama botaninya polygonum minus. Pokok kesum merupakan sejenis tumbuhan herba dari keluarga polygonaceae yang terdapat diMalaysia dan negara beriklim tropika.

Untuk pengetahuan anda, terdapat 2 jenis kesum yang biasa di dapati iaitu dari jenis menjalar dan menegak. Di Thailand ia banyak digunakan sebagai sebahagian daripada ramuan salad. Di Malaysia pula ia dijadikan sebagai bahan penambah perisa dalam makanan atau hidangan seperti laksa Penang selain dimakan mentah sebagai ulaman oleh mereka yang cenderung menjaga kesihatan secara alami.

Dipercayai ia kaya dengan beta kerotena, vitamin A & C serta kandungan mineral seperti kalium, kalsium dan fosforus. Selain aromanya yang dapat merangsang selera, herba ini dapat mengurangkan bau dan hanyir ikan.

Daun kesum mengandungi khasiat yang agak tinggi, terutamanya karotena dan vitamin C. Dalam 100 g, bahagian yang boleh dimakan daun, daun kesum mengandungi: air 73.2 g, protein 2.8 g, lemak 0.7 g, karbohidrat 18.4 g, serat 2.8 g, kalsium 232 mg, fosforus 19 mg, ferum 3.2 mg, natrium 19 mg, kalium 308 mg, karotena 7433 mg, vitamin A 1239 mg, vitamin B10.15 mg, vitamin B2 0.2 mg, niasin 2.8 mg, vitamin C 125 mg.

Kajian menunjukkan bahawa tumbuhan herba ini, kaya dengan antioksidan dan memiliki sifat-sifat antimikrob. Ðaun kesum yang aromatik boleh menghasilkan minyak pati yang mengandungi bahan kimia ‘aliphatic aldehyde’ yang tinggi dan komponen kimia utamanya ialah decanal dan dodecanal. Sebagai punca bahan semula jadi ‘aliphatic aldehyde’, minyak kesum pula dikatakan mempunyai potensi yang tinggi, terutama dalam industri perisa dan wangian. Tidak banyak bahan semula jadi seumpamanya di pasaran. Kajian mendapati kandungan bahan alipathis aldehyde ini adalah tinggi sehingga 605 dalam beberapa spesis tertentu.

Dari aspek dunia perubatan Melayu, herba yang bersifat panas ini dipercayai mempunyai khasiat tersendiri. Antara kelebihan daun kesum ini ialah :

1. Menguatkan daya penglihatan
2. Mengatasi masalah kembung atau ketidakhadaman
3. Mengharumkan tubuh
4. Mengatasi masalah keputihan
5. Baik untuk wanita lepas bersalin
6. Menghilangkan panau – Campurkan secekak daun kesum dengan sedikit minyak tanah. Gosokkan pada bahagian yang mempunyai panau setiap hari sehingga panau itu sembuh.
7.Mengekalkan stamina, mengekalkan kesihatan dan awet muda – Makan pucuk daun kesum sebagai ulam setiap kali makan nasi.
8. Mengharumkan tubuh
9. Bagi wanita lepas bersalin – anda bolehlah cuba merebus daun ini dan minum air rebusannya ketika suam.
10. Air rebusannya juga boleh diminum untuk merawat masalah keputihan. Jika kurang suka dengan baunya, jadikan ulam yang dimakan mentah..
11. Tonik hati, buah pinggang dan darah
12. Mengeluarkan angin dari perut dan usus.
13. Merangsang dan melawaskan pembuangan air kecil dan pembuangan air besar,
14. Membunuh atau menyingkirkan cacing dalam perut dan usus, sebagai stimulan serta merangsang haid.
15. Ubat Gout/radang sendu. Ðaun kesum juga digunakan untuk merawat reumatisme, gout
16. Merawat radang sendi
17. Melegakan batu karang.
18. Masalah kelemumur – Jus yang dihasilkan melalui perahan daunnya pula dikatakan boleh merawat masalah kelemumur, menghitamkan rambut
** Untuk mengatasi kelemumur, tumbuk sehingga lumat daun ini, tapis dan ambil patinya. Campurkan sedikit air lalu gosokkan perlahan-lahan pada kulit kepala selama 5 minit sebelum dibilas.
19. ubat pupuk di tempat berkudis.

Namun bagitu pengambilan terlalu kerap adalah tidak digalakkan, kerana kandungan asid oksalik di dalamnya boleh menghalang penyerapan mineral ke dalam tubuh.


“Confuse” Dekorasi Konsep Moden Dan Kontemporari, Apakah perbezaannya?

Pemilihan konsep atau tema merupakan salah satu perkara yang perlu diberi perhatian teliti sebelum memulakan mana-mana proses pengubahsuaian. Pemahaman yang mendalam tentang konsep berbeza akan memudahkan anda untuk membuat pilihan selain dapat memberi peluang buat anda untuk memahami kehendak dan matlamat reka bentuk kediaman impian anda.

Dalam isu kali ini, IMPIANA akan menekankan tentang berbezaan antara dua konsep yang sememangnya sering menimbulkan kekeliruan buat kita semua. MODEN dan KONTEMPORARI. Mungkin ada antara anda yang menganggap tiada bezanya antara kedua-duanya kerana penggunaan warna yang lebih kurang sama , garis-garis bersih dan hiasan yang minima. Tetapi anda mungkin telah tersilap…

LATAR BELAKANG

MODEN merujuk pada tempoh masa tertentu iaitu antara awal hingga pertengahan abad ke-20. Waktu itu merupakan kemuncak bagi seni dan reka bentuk Bauhaus dari Jerman, mewujudkan gaya yang berbeza dan memberi tumpuan kepada bentuk yang simple dan praktikaliti. Selepas moden, datang pula era mid-century (tahun 50-an ke 60-an). Walaupun begitu, dalam dunia seni reka hiasan dalaman istilah “modern design” sering merangkumi kedua-duanya sekali.

KONTEMPORARI tidak merujuk kepada tempoh masa yang tertentu, ia sentiasa berubah-ubah untuk mencerminkan gaya reka bentuk popular masa kini. Ia meminjam kualiti dari modenisme, minimalism, dan gaya global yang lain tanpa memberi tumpuan yang lebih kepada satu-satu konsep yang khusus.

PERBEZAAN

Kontemporari akan sentiasa berubah dengan mengikut definisi gaya terkini yang sedang menjadi trend. Hal ini menjadikan konsep kontemporari lebih sukar untuk didefinasikan. Berbeza dengan konsep moden yang mempunyai nilai estetik dimana ia menekankan garis segar, warna-warna neutral yang hangat serta keseimbangan.

PERSAMAAN

“Less is more” adalah motto untuk kedua-dua reka bentuk kontemporari dan moden. Setiap gaya ruang biasanya amat mudah dan rapi.

Seperti umum mengetahui, daun Kesum antara sayur-sayuran yang penting dalam setiap masakan. Maka oleh itu, anda disarankan untuk menanam pokok Kesum ini di halaman rumah anda. Jadi, anda tidak perlu lagi membeli di pasar jika mahu mendapatkannya kalau sudah ada di halaman rumah.

Pasti ada di kalangan anda yang mahu mengetahui bagaimana caranya untuk menanam pokok Kesum di halaman rumah anda. Jika sebelum ini anda pernah cuba menanamnya tetapi tanaman pokok Kesum anda tidak berhasil, apa kata anda cuba lakukan petua ini.

CARA-CARANYA:

1. Pilih dahan pokok kesum yang segar dari pokok induk dan kerat.

2. Sediakan botol atau balang lutsinar sama ada plastik atau kaca.

3. Buang daun-daun di bahagian bawah dan rendam pokok kesum dalam botol berisi air. Guna air paip saja

4. Letak pokok kesum yang direndam di tempat yang mudah dapat cahaya tapi bukan cahaya matahari terus.

5. Saya guna balang lutsinar ini supaya mudah nampak kalau ada jentik-jentik. Tapi setakat ini belum ada lagi.

6. Tambah air jika nampak dah surut. Tak perlu tukar air air hari-hari. Setakat 2-3 minggu air masih elok jernuih. Kalau mula nampak hijau cuci balang atau bekas saja.

7. Dalam tempoh sebulan selepas tanam, pokok kesum ini tak perlu letak baja lagi. Selepas tempoh sebulan bolehlah letak baja AB atau NPK 15.

8. Tapi, jika berhasrat nak pindahkan pokok kesum ini ke tanah tak perlu letak baja. Boleh terus tanam dalam pasu atau ke tanah. Boleh guna media tanah campuran kelapa sawit dan cocopeat.

Kredit: Nur Izzah Mahmud

Bagi anda yang gemarkan dekorasi ruang dalaman rumah yang bertemakan rona putih serta sentuhan elemen corak kayu-kayuan, dekorasi yang berkonsepkan Wabi-Sabi ini sememangnya yang paling sesuai buat anda.

Dekorasi yang berkonsepkan Wabi-Sabi ini tidak begitu popular dan jarang menjadi pilihan di kalangan masyarakat kita, jadi mungkin ada di kalangan anda yang masih belum mengenali dengan konsep dekorasi yang dipelopori dari negara Jepun ini.

Meski ia tidak begitu popular di kalangan masyarakat tempatan, namun dekorasi yang berkonsepkan seperti ini sentiasa mendapat tempat di hati peminat rona putih dan elemen kayuan.

Jika kita dapat lihat, dekorasi yang berkonsepkan Wabi-Sabi ini, sememangnya boleh membuatkan dekorasi hiasan ruang dalaman rumah tampak lebih kemas, teratur dan bersih.

Meski dekorasi yang berkonsepkan Wabi-Sabi ini kebiasaannya dipadankan elemen kayuan dengan rona putih, namun dengan sedikit suntikan warna kelabu atau hijau gelap boleh membuatkan dekorasi ruang dalaman rumah anda tampak lebih menarik.

Bukan sahaja membolehkan dekorasi ruang dalaman rumah kelihatan tampak lebih menarik, ia juga boleh mewujudkan suasana yang tenang serta nyaman.

Foto: Facebook Kakideko

Kabinet dapur antara item yang mampu melengkapkan ruangan dapur anda. Kabinet dapur dipilih berasaskan material, reka bentuk, fungsi dan kos. Setiap jenis material kabinet mempunyai kebaikan dan kekurangannya sendiri. Jadi bagi anda yang ingin memilih kabinet jenis aluminium, ini merupakan kelebihannya.


DIY Perangkap Nyamuk SUPER MUDAH 100% Berkesan

Dah beli ubat nyamuk pelbagai jenis sama ada yang murah mahupun yang mahal, tapi nyamuk tetap ada. Walaupun kehadirannya tidak banyak, namun tetap tidak menyenangkan. Nak-nak khuatir ada nyamuk aedes pula.

Apa kata kita cuba pula DIY buat perangkap nyamuk ni. Di luar negara ramai telah memperaktikkannya dan terbukti berjaya memusnahkan koloni nyamuk. Kebiasaannya, perangkap nyamuk ini akan diletakkan di luar rumah untuk menarik nyamuk yang bermastautin di dalam rumah keluar dan masuk ke dalam perangkap. Bahan nya tak rumit dan tidak mahal. Jom cuba!

Bahan-bahan:

200ml      air panas
50gm       gula perang
1gm         yis
1 botol     plastik 2 liter

Cara-cara:

1. Potong 2 plastik botol dan simpan bahagian muncungnya

2. Sebatikan gula perang bersama air panas dan biarkan ia sejuk sepenuhnya

3. Apabila larutan gula perang telah sejuk sepenuhnya, tuang ke dalam botol yang telah dipotong tadi

4. Taburkan serbuk yis ke atas larutan gula perang tadi dan tidak perlu dikacau. Yis tadi akan menghasilkan karbon dioksida dan menarik minat nyamuk dari dalam rumah untuk keluar singgah ke botol perangkap nanti

5. Ambil bahagian mulut botol yang telah dipotong tadi dan letakkan ke dalam botol berisi larutan gula perang secara terbalik

6. Bungkus atau balut keseluruhan botol dengan kertas atau kain berwarna hitam dan letakkan botol yang sama di beberapa sudut luar rumah

Periksa botol setiap minggu, anda akan dapati nyamuk yang terperangkap akan mati di dalam botol. Larutan ini juga sesuai digunakan untuk memerangkap siput di laman.

Sedar tak sedar, PKP (Perintah Kawalan Pergerakkan) dah masuk hari ke-17 (3/4/20). Dalam tempoh ni, kesian tengok anak-anak terperap dalam rumah. Mak-mak pun mula pening nak cari aktiviti anak-anak.

Mencari permainan menarik yang selamat untuk anak? ini salah satunya. Tak perlu risau pun kalau anak termakan

Bahan-bahan:
1 cawan tepung gandum
1 cawan air
½ cawan garam
1 sudu makan minyak masak
Pewarna makanan pilihan
*1 sudu makan cuka (sebagai pilihan boleh juga guna cream of tar tar. tak nak pakai tak apa sebab cuka dan cream tersebut berfungsi untuk bagi ia tahan lama)

Cara-cara:
1. Campurkan semua bahan dalam periuk. Sebaiknya pakai periuk jenis non-stick 2. Kacau rata dan pastikan tepung tak berketul
3. Buka api dapur paling kecil dan kacau doh sampai kental. Tutup Api dan biarkan sejuk 4. Boleh simpan doh dalam bekas kedap udara atau ziplock bag

Teh yang dinikmati setiap pagi pastinya memberi kesegaran dan tenaga pada kita. Tahukah anda, uncang teh yang terpakai mempunyai manfaat dan kegunaan lain? Di sini IMPIANA kongsikan 5 kegunaan dan manfaat lain uncang teh terpakai.

1. Membersihkan kotoran pada pinggan mangkuk

Kesan minyak pada pinggan mangkuk adakalanya sukar dihilangkan dengan hanya menggunakan sabun pencuci biasa. Namun, tak perlu risau lagi kerana kotoran pada pinggan mangkuk mampu dibersihkan dengan uncang teh terpakai. Caranya, rendam sahaja pinggan mangkuk dengan air panas dan letakkan beberapa uncang teh.

2. Menghilangkan bau dalam peti sejuk

Peti sejuk menjadi tempat simpanan pelbagai jenis makanan yang boleh mengundang bau yang kurang enak. Bau ini dapat dihilangkan dengan cara yang mudah sahaja. Anda hanya perlu letakkan beberapa uncang teh ke dalam sebuah bekas terbuka dan dibiarkan dalam peti sejuk.

3. Menjauhkan serangga perosak

Anda tak perlu runsing lagi jika ada serangga perosak dalam rumah kerana uncang teh mampu menyelesaikan masalah anda. Caranya, letakkan sahaja beberapa uncang teh ke dalam kabinet atau tempat yang berpotensi menjadi tempat serangga.

4. Cegah peralatan dapur berkarat

Uncang teh juga mampu mencegah karat pada peralatan dapur. Ini kerana, kandungan tanin dalam teh dapat mencegah besi daripada teroksida. Cara yang anda perlu lakukan ialah gosok permukaan kuali atau periuk yang telah dicuci dengan uncang teh yang masih lembap.

5. Menghilangkan bau kurang enak pada permaidani

Bau busuk pada permaidani yang disebabkan oleh tumpahan air atau kesan muntah anak dapat dihilangkan dengan menggunakan serbuk teh sahaja. Tabur serbuk teh yang telah dikeringkan pada permaidani dan biarkan selama 15-20 minit sebelum vacuum.

Macam-macam cara dan kaedah digunakan untuk berkebun sekarang ni. Ia termasuklah penyediaan baja, teknik siraman, penggunaan bekas tanam dan pelbagai lagi. Selagi mana berhasil dan mudah, pasti menjadi ikutan.

Seperti kaedah tanaman secara vertikal. Ada yang menggunakan botol minuman terpakai, tong drum, paip PVC dan pelbagai lagi. Tapi kali ini LAMAN impiana nak ajak anda tiru cara HGTV buat vertical garden atau mereka panggil strawberry pot dengan menggunakan pasu terpakai.

Bahan-bahan:

– 3 biji pasu terpakai (Sebagai pilihan, kami cadangkan anda untuk gunakan besen)
– Paip PVC diameter 1 inci dan panjangnya mengikut ketinggian pasu atau besen. Lebihkan dalam 1/2 kaki panjang.
– Penutup atau topi PVC
– Cat semburan (jika perlu)
– Medium tanaman
– Batu kerikil
– Tanaman

1) Tebuk lubang sebagai ruang tanaman dengan menggunakan hole saw. Tebuk secara berselang dan pastikan jarak antara lubang bersesuaian dengan jenis tanaman.

2) Tebuk lubang pada bahagian bawah pasu/besen sebagai lubang saliran

3) Tebuk lubang kecil pada batang paip PVC untuk tujuan saliran dan pasang penutup pada hujung dan pangkal batang paip

4) Untuk lebih menarik, Sembur permukaan pasu/besen dengan cat semburan

5) Alas bekas dengan Landscape fabric. Kalau tak ada boleh guna plastik batas

6) Letakkan 2 inci lapisan batu kerikil untuk tujuan saliran

7) Masukkan medium tanaman sedikit

8) Buatkan lubang di tengah-tengah untuk anda letakkan paip PVC yang berfungsi sebagai saliran

9) Tambah tanah sehingga hampir penuh

10) Siram air pada medium dan padatkan

11) Letakkan pula pasu/besen untuk lapisan ke dua dan lakukan perkara yang sama seperti bekas yang pertama

12) Potong lebihan landscape fabric untuk kelihatan lebih kemas

13) Tebuk lubang pada pada ruang tanaman yang telah disediakan dan masukkan tanaman/pokok

14. Lakukan siraman terus melalui batang PVC yang telah disediakan.

Build it: Grow strawberries in this upcycled tower planter.


Panduan Lengkap Tanam Kelapa Matag Untuk Hasil Yang Lumayan

Kelapa MATAG antara tanaman yang dikategorikan sebagai viral lah juga sebab ramai yang sibuk nak cari benih kelapa matag ni. Kenapa nama dia kelapa matag? Nama matag berasal dari pada “MA” (Malayan) dan “TAG” (Tangnan). Ia merupakan kelapa hibrid yang dihasilkan daripada pendebungaan silang Kelapa Rendah Malaya dan Kelapa Tagnanan. Ketinggian pokok MATAG boleh mencapai 15 meter. Daun, bunga dan buahnya berwarna sama ada hijau atau jingga pucat, bergantung kepada jenis pokok induk Kelapa Rendah Malaya.

Pokok ini menjadi buruan disebabkan oleh saiznya rendah dan hasilnya banyak. Bagi mendapatkan hasil kelapa hibrid MATAG sebenar, petani perlu memastikan benihnya tulen iaitu hasil pendebungan antara Tagnanan dengan MRD atau MYD atau istilah saintifiknya dipanggil Generasi F1.

Keperluan Asas Tanaman

Penyediaan Kawasan

Penyediaan Induk

Penyediaan Anak Benih

Benih yang berjaya didebungakan akan dibuka plastik penutup dan dibiarkan sehingga 6-8 bulan untuk menjadi buah kelapa hibrid.

Penyediaan Anak Benih di Tapak Semaian

Penanaman di Ladang

Anak benih kelapa hibrid MATAG yang berusia 4-12 bulan boleh dipindahkan ke ladang untuk penanaman.

Cara menanam:
1. Saiz lubang tanaman kelapa berukuran 0.45m x 0.45m x 0.45m perlu disediakan.  Seterusnya 200 gm baja fostat dimasukkan ke dalam lubang dan gaulkan bersama-sama tanah.
2. Selepas dua minggu, anak-anak pokok kelapa ditanam ke dalam lubang tersebut.
3. Padatkan tanah dengan memijak-mijak di sekeliling pangkal anak kelapa. Elakkan daripada memijak akar pokok.

Jarak Tanaman:
Sistem penanaman tiga segi sama (8.1 m x 8.1 m (178 pokok/ ha) atau sistem empat segi (152 pokok/ha).

Pengurusan Air

Pengurusan Perosak

     2. Rama-rama Artona (Artona catoxantha)
        Simptom: Larva memakan daun kelapa daripada bawah dan meninggalkan kesan makan yang berlajur-jalur di atas daun.  Daun yang teruk diserang akan kelihatan seperti terbakar.
Kawalan kimia: Racun monocrotophos (azordin) atau metamidophos (tamaron) pada kadar 5-10 m/pokok.

   3. Ulat Beluncas (Setora nitens)
       Simptom: Larva memakan daun daripada tepi ataupun tengah sehingga tembus
Kawalan kimia : monocrotophos atau metamidophos pada 5-10 ml/pokok

Pembajaan

Baja 12:12:17:2 digunakan dengan kadar 100-150 gram sekali sebanyak 4 kali setahun.

Kutipan Hasil

Sumber: https://harizamrry.com

Ramai yang cuba menanam semula sayuran dari keratan yang dibeli dari pasar. Tapi tak menjadi, IMPIANA kongsikan teknik betul tanam pokok sup, pokok tahan lama kalau ikut cara ini. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak. Mudah sebenarnya untuk tanam pokok daun sup.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Pokok cili, daun ketumbar, pandan, daun sup, daun bawang, serai dan sebaginya ini sangat pentik ada di laman kita. Tanaman seperti ini amat digalakkan untuk menjimatkan kos perbelanjaan barang dapur tanpa kita sedari. Jom sama-sama kita bercucuk tanam untuk dijadikan sumber bahan masakan dan makanan kita sekeluarga.

Musim panas pasti merungsing dan membimbangkan Sahabat LAMAN. Paling yang dikhuatiri adalah jumlah air siraman yang tidak mencukupi kerana tanaman cepat terhidrat. Lewat sedikit pemulihan dilakukan, pokok atau tanaman tadi akan mati. Namun, tidak bagi 10 tanaman berbunga yang disenaraikan ini. Lebih panas dan ekring, lebih banyak ia menghasilkan bunga.

Berikut adalah 10 jenis tanaman renek berbunga yang tahan panas dan cuaca kering:

1. Bunga butang (Gomphrena globosa)
Di gelar bunga butang disebabkan oleh bentuknya yang bulat seperti butang. Terdapat dalam beberapa warna pilihan antaranya yang paling diminati adalah ungu, pink dan putih. Mudah dibiakkan mulai biji benihnya yang terdapat di dalam kuntuman bunga.

2. Balong ayam (Celosia argentea)
Dari kelaurga yang sama dengan bunga butang, Balong ayam mempunyai warna-warna yang lebih terang seperti merah, kuning dan oren. Balong ayam juga mempunyai ahli keluarga yang lain seperti pokok kucing. Cara pembiakkanya juga melalui biji benih yang diambil dari bunga yang telah kering

3. Bunga pentas (Pentas lanceolata)
Tanaman renek ini mempunyai bunga berbentuk bintang yang tumbuh dalam bentuk gugusan yang besar. Warna merah adalah antara rona yang kerap menjadi pilihan. Untuk memastikan ia sentiasa berbunga dan merimbun, lakukan cantasan di bahagian hujung daun. Jika tidak lakukan cantasan, tumbuhan renek ini akan naik tinggi lebih satu meter dan sukar berbunga.

4. Bunga tahi ayam (Lantana camara)
Walaupun namanya bunga tahi ayam, baunya tidak lah sebusuk yang digamabrkan. tanaman yang berasal dari belukar ini amat digemari oleh serangga penghisap madu seperti rama-rama. Walaupun dalam satu gugusan yang kecil, ia mempunyai 2-3 warna yang berbeza. Perlu kerap lakukan cantasan untuk mengawal tumbesaran tanaman di samping menggalakkan penghasilan bunga yang optimum

5. Ros jepun (Portulaca spp.)
Tumbuhan jenis menjalar ini mempunyai batang yang menyimpan air. Terdapat lebih daripada 20 spesis portulaca di dunia dan ada diantaranya mempunyai khasiat terutamanya untuk kulit. Terdapat pelbagai rona yang ceria, Ros jepun mudah dibiakkan melalui keratan batang.

6. Alamanda (Allamanda spp.)
Alamanda mempunyai bunga yang berbentuk terompet berwarna kuning. Getahnya mempunyai khasiat terhadap kesihatan namun pada dos yang terentu. Dahulunya, ia kerap dipilih sebagai tanaman pagaran kerana warnanya yang terang. Mudah dibiakkan melalui keratan batang dan sesuai untuk semua jenis tanah.

7. Marigold (Tagetes patula)
Bunga yang kerap digunakan bagi tujuan keagamaan terutamanya hindu. Walaupun baunya kurang menarik, warna oren nya melambangkan kemewahan. Di dapati merigold mempunyai kandungan yang digeruni serangga seperti nyamuk dan serangga prosak. Oleh itu, tanaman berbunga renek ini menjadi pilihan sebagai tanaman untuk kawalan serangga biologi di kebun yang mengamalkan cara tanaamn organik

10. Bunga cape (Plumbago capensis)
Tanaman renek jenis bushy ini mempunyai bentuk bunga seperti hydrangea. Rona yang berwarna biru memberi kelainan dan tekstur di laman anda. Untuk pastikan tanaman renek ini sentiasa menghasilkan bunga setiap hari, lakukan deadheading (potong bahagian yang selesai berbunga). Selain itu juga, pemangkasan perlu dilakukan kerap untuk mengawal pertumbuhan tanaman. jika tidak ia menjadi terlalu merimbun dan semak.

Sabut kelapa merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa atau lebih dikenali sebagai coco hust sering digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik.  Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik  membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.


Pasangan Cikgu Ini Gigih Bina Sendiri Laman Dari Zero Berbekalkan Minat Mendalam Pada Landskap

Kediaman yang ditonjolkan LAMAN pada kali ini, juga mempunyai keistimewaannya yang tersendiri kerana mendapat sentuhan peribadi pemilik. Bermula daripada reka bentuk elemen kejur dan pemilihan soft landscape segala-galanya dilakukan sendiri tanpa mendapatkan khidmat mana-mana pereka landskap. Bagi pemilik kefahaman tentang ruang landskap di kediamannya banyak membantu dalam menjelmakan sebuah taman dinamik serta mempunyai connecting space di antara ruang dalam dan luar.

Kehadiran team LAMAN menjengah kediaman ini disambut mesra oleh pemilik kediaman. Peluang meneroka setiap inci taman tidak disia-siakan sebaliknya penulis begitu teruja melihat satu lagi rekaan taman yang tampil unik melalui reka bentuk gazebo dwi fungsi.

Pasangan guru Mohamad Fauzi dan Sufiana yang mengajar dan menetap di Kulim Kedah ini begitu ramah menerima kunjungan team LAMAN. Sudah pastinya pengalaman mereka membina sendiri taman bakal menjadi perkongsian yang sangat bermakna buat pencinta landskap di luar sana.

Menurut pemilik taman “Jika dilihat secara keseluruhan taman saya ini ringkas sahaja. Bolehlah dikatakan hasil reka bentuk taman adalah 100% daripada idea saya dan isteri. Kami rajin berkunjung ke merata kedai dan tempat untuk mencari ornamen dan peralatan taman yang dirasakan sesuai, dan memenuhi cita rasa kami dengan harga yang berbaloi,” jelas pemilik membuka bicara kami pada petang itu.

Kediaman yang diduduki sejak tahun 2004 mula dibina taman sedikit demi sedikit sejak 2010. Pada mulanya hanya bahagian hadapan sahaja yang mula diubahsuai dan elemen hardscape yang mula-mula dibina adalah sebuah water feature berukuran 12 kaki x 4 kaki. Water feature yang mempunyai orientasi mengadap ke arah kediaman yang menggunakan material natural stones ini mempunyai ceritanya yang tersendiri. “Idea dan pemilihan material saya lakukan sendiri dengan berkunjung ke kedai tiles dan juga nurseri. Saya banyak merujuk pada majalah LAMAN untuk mencari idea. Dari situ saya gabungkan faktor kos, idea dan kesesuaian untuk menzahirkan water feature ini. Bagi saya andai rajin mencari dan bijak merancang kos maka bertaman bukanlah sebuah hobi yang mahal,” ungkapnya lagi ramah sambil ditemani oleh isteri.

Mendapatkan idea seperti membaca buku-buku landskap dan majalah untuk membiasakan diri dengan tumbuh-tumbuhan antara salah satu cara pemilik yang banyak memberi manfaat padanya dalam proses binaan taman. Baginya setiap rujukan amat perlu dalam menambahkan ilmu sebelum melakukan sesuatu.

Menurut pemilik beliau dan isteri telah melakukan proses ubahsuai pada bahagian dapur dan juga ruang tamu. Justeru mereka telah mewujudkan sebuah ruang taman baru di tengah-tengah kediaman. Pemilik menyatakan dengan wujudnya ruang taman ini, mereka sekeluarga dapat menikmati suasana hijau landskap apabila menghabiskan masa di ruang santai.

Di samping itu juga sebuah water feature kecil dibina bersebelahan taman mini ini sebagai elemen menyuntik bunyian air di kawasan sekitarnya. Memandangkan ruang ini agak terlindung dari cahaya matahari maka menanam rumput sudah pastinya mengundang risiko rumput mati. Oleh itu pemilik telah menggantikannya dengan hamparan rumput tiruan.

Nenas kebiasanya kelihatan di tanam terus pada tanah. Tak kiralah ia untuk tujaan perladangan atau pun sekadar hobi. Tapi tak sangka pula di Indonesia, ada pekebun yang mengusahakan tanaman nanas mereka hanya menjadikan polibeg sebagai waddah. Kebiasaanya, yang kita lihat nanas hiasan yang di tanam dalam pasu kan. Namun, apa yang diusahakan berhasil. Jom kita belajar cara tanama nanas dalam polibeg.

Pokok buah yang ditanam sudah pasti apa yang dinantikan adalah untuk menuai hasil buahnya. Tapi apakan daya, pokok buah yang ditanam dah makan tahun tapi tak mengelurkan hasil walaupun dah bagi macam-macam baja mahal.

Apa kata cuba buat baja yang menggunakan air minuman tenaga atau isotonik, belacan dan MSG ni. mana tahu, mujarab. Yang penting, tak perlu diperap boleh guna terus. Dalam tempoh 2 minggu dah tunjuk hasil.

Bahan-bahan:
1 botol Redbull (150ml Atau sebarang jenis minuman isotonik)
1 sudu makan Belacan
1 sudu makan Ajinomoto

Cara: Campur dan larutkan semua bahan sehingga sebati dan tidak perlu diperam
Cara guna : 1 Sudu pati baja buah dicampurkan dengan 1 liter air tanpa klorin. Jika tida sumber air tanpa klorin, anda boleh tadah air paip dalam satu bekas dan biar semalaman. Hanya bahagian atas nya sahaj boleh digunkan. Boleh juga guna air hujan atau sungai) Semburkan pada keseluruhan pokok
Semburan hanya perlu dilakukan sekali sahaja dan bukan secara kerap atau berkala. Dalam tempoh 2 minggu, bunga akan keluar. Lebihan campuran boleh disimpan di dalampeti ais. Resepi ini juga sesuai digunakan sebagai bahan penggalak akar bagi tujuan pembiaakkan secara keratan batang atau tut.

Sumber: Sara saad

Nutrisi yang terkandung di dalamnya baik untuk menentang jerawat, jeragat dan jangkitan kulit lain. Ia bertindak membuka lubang pori-pori pada wajah bagi tujuan membersihkan kawasan tersebut. Betik segar mengandungi bahan yang mampu menanggalkan kulit mati pada wajah.

Betik mengandungi enzim yang mencernakan protein. Enzim ini kebanyakannya terdapat pada betik muda. Oleh kerana terdapat banyak kandungan suplemen penghadaman dalam betik, ia banyak digunakan dalam gula-gula getah. Jadi, jika perut anda kurang selesa, dapatkan buah betik segar atau gula-gula getah untuk melegakannya.

Kandungan Flavonoid pada betik baik untuk merawat kanser. Ia mengandungi beta karotena, lutein, zeaxantin dan kryptoxanthin yang bertindak sebagai bahan antioksida penting untuk mencegah kanser.

Kandungan potasium yang tinggi dalam betik segar membantu cecair dalam badan manusia. Nutrisi ini membantu pengaliran darah dengan cara mengawal tekanan pada darah. Dengan itu, buah betik sangat baik kepada pesakit jantung.

Mengandungi banyak vitamin, mineral serta kurang kalori, betik dapat membantu menyediakan diet yang sihat kepada tubuh badan. Kandungan vitamin C, E dan A serta folat hanya menghasilkan 39kalori bagi setiap 100 gram. Kehadiran bahan antioksidan ini membakar kalori dan lemak yang terhasil. Jadikan mulakan hari anda dengan sarapan buah betik.

Kaedah penanaman Betik

Tanam biji benih betik sedalam 2 cm di dalam bekas penyemaian. Medium penanaman adalah 2:1:1, 2 bagi nisbah tanah loam, 1 bahagian pasir dan 1 bahan organik. Benih akan mula bercambah dalam masa 1 minggu. Setelah 6-8 minggu boleh pindahkan anak pokok ke kawasan tanah atau batasan penanaman.


Serikan Kediaman Anda Di Hari Raya Dengan SSF

Viva Shopping Mall, Kuala Lumpur – Menjelang kehadiran Syawal, SSF yakin bahawa persiapan Raya anda tidak akan lengkap tanpa hiasan kediaman yang sempurna. Sempena Aidilfitri kali ini, SSF ingin menjemput semua pelanggan dan masyarakat keseluruhannya untuk menyertai Bengkel Istimewa Raya SSF, pada 19 Mei 2019, 2:00 hingga 4:00 petang di gedung SSF yang terletak di Viva Shopping Mall.

Para pelanggan SSF akan dapat duduk bersama-sama dengan Pengarah Seni Promosi Produk Visual, Danny Lock yang sangat berbakat serta memiliki kepakaran dan pengalaman luas dalam menyerlahkan lagi kesenian serta inspirasi di sebalik hiasan rumah dan gubahan bunga di kesemua gedung SSF. Beliau telah mendedikasikan masanya untuk menunjukkan nilai sesuatu rekaan hiasan dalaman serta kemampuannya sebagai titik tumpuan apabila sanak-saudara berkumpul. Salah satu matlamat SSF ialah membolehkan pelanggan mereka memberi sentuhan peribadi pada kediaman mereka yang pastinya membuatkan para tamu terpesona.

 Dengan hanya meletakkan bunga-bungaan sahaja boleh meningkatkan suasana sesebuah bilik secara drastik. Walaupun hanya meletakkan gubahan bunga yang kecil ke dalam pasu, di sudut sesebuah bilik, secara estetiknya akan menyerlahkan lagi keindahan bilik berkenaan. Inilah sebabnya kenapa bunga memainkan peranan penting dalam menghiasi sebarang acara. Oleh itu SSF ingin berkongsi ilmu dengan para pelanggan mereka menerusi penganjuran Bengkel Istimewa Raya SSF kerana ianya amat penting untuk semua pemilik rumah. SSF ingin memberi inspirasi kepada mereka bahawa ia bukan sekadar hobi semata-mata, sebaliknya ia merupakan satu cabang kesenian yang mampu menyerlahkan kreativiti diri.
Menjelang ketibaan Syawal, SSF menganjurkan bengkel berkenaan bagi membantu pelanggannya membuat persiapan Raya. SSF juga akan menganjurkan beberapa siri acara sambutan seperti Raikan Raya Bersama SSF, yang merupakan majlis berbuka puasa mulai 20 Mei hingga 22 Jun 2019 di gedung SSF terpilih dan Bengkel Istimewa Raya SSF pada 26 Mei di The Mines Mall.
Sejarah SSF bermula sebagai penjual barang-barangan membuat pakaian di Kepong dan kemudiannya sebagai pemborong bunga tiruan dan hari ini telah berkembang menjadi salah satu jenama terkenal. Salah satu topik yang akan dibincangkan dalam Bengkel Istimewa Raya ialah rekaan dan gubahan bunga, yang sentiasa dekat di hati SSF .

Mengenai SSF
SSF memiliki 37 rangkaian gedung dengan keluasan ruang runcit melebihi 800,000 kaki persegi dan kini berkembang menjadi salah satu jenama terkenal di seluruh Malaysia. Keunikan SSF terletak pada setiap ruang pameran di gedung-gedung yang memaparkan beraneka idea kreatif berkaitan gaya rekaan hiasan dalaman. Ruang-ruang yang disusun secara rapi membolehkan para pelanggan mengalami sendiri estetika ruang kediaman yang mengagumkan dan akhirnya menjadi sumber inspirasi untuk kediaman mereka sendiri. SSF mempunyai lebih 30,000 produk di 12 bahagian, menawarkan beraneka pilihan barangan hiasan rumah pada harga berpatutan bagi memenuhi wawasan para pelanggan dalam mencipta Rumah Impian mereka sendiri.

Tidak dinafikan, ada segelintir kalangan masyarakat kita yang sanggup mencatu perbelanjaan makanan harian atau erti kata lainnya ‘mengikat perut’ demi mahu memiliki sebuah kediaman yang cantik dan mewah.

Tetapi tahukah anda, apakah kesan serta keburukan yang bakal dihadapi sekiranya anda melakukan tindakan sedemikian yang mungkin boleh memberikan kesan buruk kepada seluruh ahli keluarga selain diri anda sendiri?

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan topik hangat berkenaan yang bertajuk ‘Ikat Perut Kerana Obses Nak Rumah Cantik’ bersama para penonton.

Menerusi perkongsian bersama hos dan editor IMPIANA, Mariam Shukor telah membincangkan topik tersebut bersama panel tetamu jemputan istimewa iaitu Encik Asrul Khairi Kamaruddin yang merupakan seorang arkitek daripada syarikat swasta tempatan.

Ketika sesi temu bual berlangsung, Encik Asrul berpendapat tingkah laku ‘mengikat perut’ demi mahu memiliki sebuah rumah yang cantik seperti ini dalam konteks umum adalah bukan satu keperluan sangat penting.

“Pada pendapat saya, tak perlu pun untuk ‘berikat perut’ demi mahu memiliki sebuah rumah yang cantik. Tetapi tidak dinafikan, setiap orang mempunyai citarasa yang tinggi dan ingin memiliki sebuah kediaman yang cantik.

“Jika kita bercakap tentang perkara keinginan untuk memiliki sebuah rumah yang cantik ada pelbagai cara yang boleh dilakukan supaya hasrat anda itu tercapai. Contoh apa yang boleh anda lakukan adalah tidak menggunakan khidmat pereka hiasan dalaman untuk rumah anda.

“Untuk maklumat anda, dari segi sudut untuk penambah baik rumah ni ada dua konsep iaitu pertama ‘Soft Furnishing’ yang mana terlibat dengan pemilihan perabot untuk dalaman rumah manakala yang kedua pula adalah ‘Hardworks’ yang melibatkan pengubahusaian seluruh rumah.

“Tentang soal pemilihan perabot dalaman rumah ini, saya rasa anda boleh melakukan secara sendiri mengikut citarasa anda tanpa memerlukan khidmat nasihat arkitek mahu pun pereka hiasan dalaman.

“Ini kerana sumber idea inspirasi dan pelbagai maklumat anda boleh cari di internet, majalah dan sebagainya,” jelasnya.

Konklusinya, adakah anda sanggup untuk mencatu makanan harian anda serta ‘mengikat perut’ semata-mata demi mahu memiliki sebuah rumah yang cantik? Ketahui kesemua kupasan topik perbincangan ini dengan menonton episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Selasa, 26 April 2022, Cantoria (Almera) – Generasi baharu mahukan dunia yang lebih mampan dan cara hidup yang lebih berperikemanusiaan. Beginilah cara Cosentino melihatnya, dan ia telah mengubah sepenuhnya Silestone® melalui pembangunan teknologi HybriQ® dan HybriQ+® proprietarinya. Sama seperti ia merevolusikan ruang dapur lebih 30 tahun yang lalu dengan komitmennya terhadap warna, reka bentuk dan prestasi yang tiada tandingannya, jenama itu kini menerajui ke arah kemampanan dalam ruang yang telah menjadi pusat tumpuan kediaman kami.

Silestone® oleh Cosentino melancarkan kempennya yang paling relevan dalam beberapa tahun kebelakangan ini di bawah pendekatan ini dan dengan kuasa menjadi jenama terkemuka dunia bagi permukaan dapur dan permukaan selama tiga dekad. “Changing The World From The Kitchen” meraikan bagaimana jenama itu telah berkembang melalui inovasi kemampanan yang menerajui industri dan merupakan kempen khusus pertama sejak penjenamaan semulanya pada 2021.

Jenama global memerlukan dunia yang lebih mampan, mesra alam dan kemanusiaan untuk kita semua dengan menggunakan contoh HybriQ® dan HybriQ+®, gabungan ketara antara inovasi dan kemampanan. Kempen itu membayangkan dapur sebagai tapak revolusi hebat seterusnya yang akan mengubah dunia. Inovasi yang mengganggu, seperti HybriQ®, untuk mencetuskan pergerakan ke arah perubahan yang mesti dikongsi bersama. Menyedari dan komited, bermula di rumah kita dengan perubahan kecil yang, apabila digabungkan, menghasilkan revolusi besar.

“Dengan HybriQ+®, kami sekali lagi akan menerajui industri kami dan menunjukkan contoh yang baik.” Kami melakukan sesuatu yang lebih baik dan berbeza dengan harapan menjadikannya perkara biasa. Komitmen terhadap kemampanan ini membolehkan kami menghantar mesej transformasi kepada pelanggan, kolaborator, penentu dan, sudah tentu, pengguna akhir kami. “Perubahan untuk membina dunia yang kami inginkan, untuk menyediakan penyelesaian kepada isu masa depan, dan itu mempunyai pusatnya di ruang dapur,” kata Damián Granados, Naib Presiden Pemasaran Global Kumpulan Cosentino.

“Changing The World From The Kitchen” debut dalam kempen digital dengan tiga versi spot (59″, 40″, dan 30″) yang akan diedarkan dan disetempatkan di 21 negara, dengan jumlah 385 buah dalam semua format. Kempen ini akan tertumpu terutamanya pada media sosial, dengan penekanan khusus pada Instagram, walaupun ia akan disiarkan di televisyen di beberapa negara. Pasukan pemasaran Cosentino, agensi Wünderman-Thompson, dan penerbit Fight Films bekerjasama serta-merta, yang diarahkan oleh Ida Cuéllar.

Teknologi Silestoneinnovative ® HybriQ+® mewakili komposisi produk dan kaedah pengilangan yang sepenuhnya baharu, dengan proses pembuatan mampan yang baru diperkenalkan yang menggunakan 99 peratus air guna semula, 100 peratus tenaga elektrik boleh diperbaharui, sifar sisa air, dan sekurang-kurangnya 20 peratus bahan mentah kitar semula.

Kemampanan wujud bersama dengan keindahan unik dan sifat tiada tandingan Silestone® yang sentiasa menentukan jenama dengan HybriQ+®. Silestone® baharu mengekalkan semua sifat dan pensijilannya dari segi ketahanan, prestasi dan kebersihan, sambil mengembangkan pilihan estetiknya berkat penggunaan mineral premium dan penggabungan bahan kitar semula dalam komposisinya.

Untuk meneroka kempen baharu Silestone®, lawati,

Akhirnya, masa yang dinanti-nantikan oleh orang ramai sepanjang tahun bagi mendapatkan tawaran hebat sempena perayaan Krismas kini telah pun menjelang tiba.

Platform aplikasi penghantar makanan terkemuka tanah air, foodpanda ini telah bersedia untuk ‘Menyebarkan Keriangan Seperti Panda’ dan meraikan musim perayaan dengan pelbagai tawaran menarik bersama foodpanda yang pasti akan seribu kegembiraan kepada penggunanya sempena sambutan perayaan Krismas tahun ini.

Pengarah Urusan foodpanda Malaysia, Sayantan Das ketika mengulas mengenai tawaran foodpanda pada musim Krismas kali ini berkata, “Falsafah ‘Hidup Gaya Panda’ berteraskan kepada bagaimana pengguna kami boleh membuat persiapan Krismas dengan tenang, kerana foodpanda akan memenuhi segala keperluan perayaan anda.

“Sama ada pengguna memerlukan hidangan yang lengkap, bahan masakan, mahupun barangan perhiasan rumah, foodpanda berhasrat untuk membolehkan anda menikmati musim perayaan ini tanpa perlu bersusah payah dan bersesak-sesak membeli-belah untuk Krismas.

“Kami dan rakan-rakan kongsi kami sememangnya berasa sangat gembira kerana dapat membawakan pelbagai pilihan yang menarik untuk rakyat Malaysia,” katanya lagi.

Bagi mereka yang meraikan sambutan perayaan Krismas, makanan adalah sama pentingnya dengan pengalaman saling bertukar hadiah.

Tahun ini, daripada bersusah payah memasak di dapur, nikmati kemudahan foodpanda dan luangkan lebih banyak masa berharga dengan orang yang tersayang dengan memilih vendor dine-in foodpanda, yang menyediakan pelbagai pilihan hebat untuk sebarang majlis sambutan perayaan. Antaranya:

Sambutan perayaan tahun ini pasti bertambah meriah dengan hidangan makanan bertemakan Krismas! Sempena musim perayaan ini, foodpanda ingin Menyebarkan Kegembiraan Seperti Panda, dan menghadiahkan pengguna dengan potongan sebanyak 40% bagi pesanan minimum RM25.00. Untuk menebus diskaun tersebut, gunakan kod: PESTAPANDA.

Selain itu, foodpanda juga sentiasa mahu memastikan ada sesuatu yang menarik untuk dimiliki oleh setiap orang khusunya buat si kecil yang berada di rumah, apa kata kalau kita menghadiahkan mereka keajaiban Krismas dengan kelengkapan set mainan jenama LEGO Malaysia? Bawakan kegembiraan dan keriangan ke dalam musim perayaan ini, dan benarkan mereka bermain dan belajar pada masa yang sama.


Nak Rumah Nampak Luas Dengan Teknik Susun Karpet Je, Jom Cuba!

Bagi anda yang memiliki ruang kediaman atau bilik kecil, mesti setiap perancangan dekorasi yang dilakukan mempunyai harapan agar ruang sempit atau kecil kelihatan lebih luas. Selain pencahayaan, pemilihan pattern fabrik dan perabot, ada lagi satu perkara penting yang ramai tidak sedar atau tahu elemen hiasan yang digunakan ini berupaya menjadikan ruang sempit kelihatan luas.

Artikel berkaitan:

Elemen dekorasi yang dimaksudkan ialah karpet. Karpet bukan sekadar penyeri lantai kediaman malah memberi keselesaan dan melindungi tapak kaki dari sejuk. Untuk memastikan penggunaan karpet memberi impak visual bilik kelihatan luas, berikut ciri-ciri yang anda perlukan:

PENGGUNAAN KARPET BROADLOOM
Pemasangan karpet broadloom menghampari keseluruhan lantai ruang. Iaitu dari dinding ke dinding dan pastikan rona karpet yang digunkan berwarna polos. Jika anda menggunakan karpet yang hanya menghampari ruang tertentu, atau mempunyai perubahan terhadap tekstur lantai sesuatu ruang, ia akan mewujudkan kesan visual sempadanan dan menghadkan pemandangan. Secara tidak langsung ia akan menyebabkan ruang kelihatan lebih sempit

SAIZ KARPET
Jika anda tidak berhajat untuk memiliki karpet penuh pada keseluruhan lantai kediaman, aplikasikan penggunaan karpet pada ruang tertentu dengan saiz yang sesuai. Namun, ramai yang salah dalam memilih saiz karpet. Kebiasaan pemilik lebih cenderung memilih karpet bersaiz kecil yang kurang sesuai dengan ruang tersedia. Pemilihan saiz bagi sesuatu ruang sangat subjektif namun sebaiknya pastikan perabot perlu berada di atas karpet. Atau paling tidak, pastikan kaki bahagian perabot seperti sofa, almari terletak di atas karpet.

COLOUR
Ramai beranggapan, pemilihan rona cerah dan terang memberi impak ruang kelihatan luas. Kebiasaanya, sudah pasti warna putih menjadi pilihan. Namun, dalam pemilihan karpet jika anda tidak yakin dengan rona putih, tidak salah untuk memilih rona terang atau pastel. Rona terang dapat menerima reflect pencahayaan sama ada semula jadi atau artificial lebih tinggi berbanding warna hitam

Entri ini ditujukan khas buat pemilik kediaman jenis landed house seperti rumah teres setingkat dan rumah townhouse terutamanya unit di sebelah atas yang mempunyai tangga.

Penggunaan karpet dalam kediaman selain daripada salah satu instrumen utama dalam dekorasi ianya juga berperanan sebagai alat keselamatan yang efisien kerana materialnya yang kasar tetapi lembut memberi kesan geseran berupaya untuk memastikan momentum selamat sewaktu menuruni tangga.

IMPIANA ingin menerangkan beberapa jenis karpet yang sesuai untuk diletakkan di bahagian tangga agar anda serta seisi keluarga selamat semasa turun dan naik ke aras atas kediaman.

Karpet jenis Polypropylene Fiber untuk keselamatan kanak-kanak

Kita sedia maklum, ramai ibu bapa telah meletakkan pagar keselamatan untuk menghalang kanak-kanak daripada bermain di kawasan tangga berikutan banyak kes kecedaraan parah melibatkan bayi yang jatuh tergolek di bahagian tangga kerana tergelincir. Jika kediaman anda menggunakan tangga bermaterial kayu dan permukaannya licin, anak anda berisiko tinggi untuk cedera atau jatuh. Isu ini dapat dikekang melalui penggunaan permaidani yang di bolt terus ke lantai tangga. Gunakan karpet jenis Polypropylene Fiber yang diperbuat daripada gentian bulu asli yang serupa dengan nilon lembut yang kasar tetapi lembut yang ianya berupaya memberikan geseran yang efisien terhadap tapak kaki kanak-kanak dan juga dewasa.

Fokuskan pemasangan karpet di bahagian tengah tangga

Ada diantara kita enggan memasang secara penuh di tangga kerana mungkin tidak sedap mata memandang atau ingin berjimat semasa pembelian karpet dilakukan. Itu mungkin terserah kepada idea serta kreativiti anda kerana apa yang penting karpet yang dipasang mestilah menutupi bahagian tengah tangga. Ini kerana sebahagian besar daripada kita menggunakan secara maksimum samada turun atau naik tangga di sebelah tengah kerana tiada orang yang menggunakan tangga di sebelah tepi melainkan anda bertembung dan ingin memberi laluan kepada orang lain semasa di tangga.

Guna Cut pile Carpet

Gunakan karpet Cut-pile ianya sesuai untuk diletakkan di bahagian tangga. Material nya yang lembut serta selesa apabila dipijak pasti akan memastikan keselasaan anda sekeluarga ketika menaiki tingkat atas kediaman malahan ianya mudah dibersihkan dengan vakum.

Permaidani pattern gelap

Di Asia termasuk Malaysia, kita akan membuka kasut di luar rumah dan masuk, tetapi kita akan membasuh kaki di dalam bilik air sebelum pergi ke halaman lain. Tanpa kita sedari, tapak kaki yang basah atau lembab walaupun sudah di lap dahulu selepas keluar bilik air, kaki kita masih lagi boleh menangkap jutaan kuman yang berada di atas lantai. Tangga yang menuju ke bilik tidur jika dipasang karpet flat-weave berona gelap pasti akan menjadi filter yang efisien untuk mengelap habuk dari tapak kaki dan memastikan kita masuk ke bilik tanpa membawa kuman dan bakteria ke atas kamar tidur. Sementara itu, habuk yang melekat tadi jika diatas permukaan gelap, akan menutupi tompok kekotoran tersebut dan anda hanya perlu menggunakan mesin hampa gas untuk membuang kotoran tersebut.

Permaidani berbulu tebal / Saxony Cut Pile

Kalau anda perasan, ramai orang menggunakan karpet berbulu tebal (Saxony cut Pile)  yang mana ianya diperbuat daripada helaian bulu gentian yang menegak dan ianya amat lembut. Karpet jenis ini sesuai untuk digunakan di ruangan kediaman yang kurang trafik seperti di bilik tidur. Karpet ini juga amat berkesan dalam memastikan bayi anda tidak mengalami kesakitan jika kepalanya terhantuk di atas lantai (Kalau boleh kita elak perkara ini berlaku). Selain itu, ianya tidak sesuai untuk diletakkan di ruangan yang high traffic seperti ruang tamu.

Kesimpulannya, mungkin anda merasakan gambar yang kami kongsikan ini nampak sama, tetapi jika anda meneliti setiap nama jenis karpet yang kami sertakan dalam entri ini, anda pasti dapat merasakan perbezaannya.

Selalu kan kita mengalami situasi di mana tahi cicak yang bersepah kerap berada di tepi pintu atau tingkap? Stress sebab kerja mencuci nya tak pernah putus. Silap-silap, dah sental pun masih ada kesan yang menyemak kan mata. Tapi wanita ini kongsi pengalaman dan petua yang beliau amalkan untuk mudah cuci tahi cicak yang melekat-lekat di tingkap. Jom kita tiru cara Muna Binti Mohammad bagaimana dirinya mengatasi masalah ini.

Selalu tak alami masalah taik cicak kot tepi tepi tingkap rumah?

Kat studio ni sebab tak duduk jadi memang selalu ada taik cicak banyak juga. Sebelum kelas mesti kena cuci dulu. Tak larat oih nak sental dengan berus sebab kadang kadang jadi keras kerana seminggu sekali barulah ke sana.

Jadi sejak 3 minggu amalkan petua ni sekarang takda sangat dah taik cicak kat tingkap. Bolehlah kalian amalkan.

Bahan-bahan:

1/3 cuka makan
1/3 air
1/3 cecair basuh pinggan (guna yang murah pun takpa)

Cara-cara:

Campurkan semua bahan dan spray atas tahi cicak yang melekat pada tingkap. Kalau ada bahagian lain seperti lantai atau penjuru rumah, ramuan ini turut berkesan untuk membersihkan 100% sisa cicak.  Mujarab juga jika spray di kawasan yang banyak semut suka melata.

Setiap ruang yang terdapat dalam sesebuah kediaman biasanya dirancang berbeza memandangkan setiap satunya mempunyai fungsi yang berlainan. Bagi memenuhi keperluan aktiviti dalam sesatu ruangan itu, beberapa perkara yang perlu diberi perhatian termasuklah susun atur ruang, jenis perabot dan material yang digunakan. Selain itu, satu faktor penting yang perlu dititikberatkan ialah penataan cahaya. Selain untuk menerangi ruang sesuai dengan aktiviti, penataan cahaya juga penting bagi mewujudkan suasana yang nyaman dan bertepatan dalam ruang tersebut.

Ruang Tamu
Ruang tamu merupakan salah satu ruang terpenting dalam sesebuah kediaman. Fungsi utama ruang ini merupakan tempat berkumpulnya tetamu dan ahli keluarga selain digunakan juga sebagai tempat bersantai dihujung minggu atau berehat selepas hari yang panjang. Jadi lampu-lampu yang melengkapi ruangan ini mestilah yang dapat memenuhi kehendak dan aktiviti pengguna.

Ruang Makan
Fokus utama penataan cahaya pada ruang makan sudah tentunya pada meja makan. Sebaiknya, letakkan lampu gantung atau pendant light untuk menerangi ruang makan kediaman anda kerana selain bertindak sebagai punca cahaya, lampu gantung juga boleh menjadi titik focal untuk ruang itu.

Dapur
Sebuah dapur dengan rekabentuk yang baik biasanya akan mempunyai banyak tingkap untuk memudahkan cahaya semulajadi. Jadi anda boleh pelbagaikan sumber pencahayaan bagi mewujudkan keseimbangan di dapur dengan cara mengurangkan silau dan bayang. Gunakan lampu esen, lampu kerja dan lampu ambient bagi menerangi dapur anda.

Bilik Tidur
Bilik tidur juga merupakan ruang privasi buat pemilik beristirehat selain membaca atau membuat kerja sambil berehat. Beberapa jenis lampu harus diletakkan didalam kamar, sesuai dengan kegunaan dan aktiviti yang ingin dikalukan. Downlight dan lampu meja atau floor light sesuai untuk diletakkan didalam bilik tidur anda.

Bilik Air
Pencahayaan yang menyeluruh dan terang diperlukan untuk bilik air kerana kebanyakkannya hanya dilengkapi dengan tingkap kecil bagi tujuan pengudaraan ; menjadikannya agak sukar untuk mendapat cahaya semulajadi. Oleh itu anda disarankan untuk memasang lampu yang dapat menerangi keseluruhan ruang dengan baik.


Sebelum Beli Rumah, Semak Dulu Tip 2020 Dari Pakar Hartanah Ini

Adakah anda bercadang untuk membeli rumah pada tahun 2020?
Dalam era pembangunan ini, masing-masing berebut untuk membeli rumah sendiri. Terdapat juga lambakan unit kediaman untuk dijual di pasaran dan pelbagai pakej ditawarkan oleh pihak pemaju.

Tetapi sebagai pengguna yang bijak, anda tidak seharusnya senang terpengaruh dan pastikan dahulu latar belakang dan kredibiliti pemaju. Jangan mudah teruja dengan pendingin hawa atau kabinet dapur percuma yang kos nya tidak lebih RM10 ribu pun. Sebenarnya, lebih menguntungkan jika diskaun diberi.

TIPS BELI RUMAH 2020

1. Jangan Tergesa Gesa Membeli

Jangan buat keputusan beli rumah dalam masa sehari. Beri tempoh bertenang antara 5-7 hari baru bayar booking. Kita cenderung buat keputusan salah bila terburu buru.

2. Hadiah Percuma!

Dapat aircond, kabinet dapur, SnP dan lawyer fees percuma itu dah biasa. Belajar negosasi minta pemaju kurangkan harga. Pasaran lebihan hartanah starta makin buruk, mintak diskaun 20-25% lebih baik dari hadiah percuma.

3. Pasaran Kondominium

Lebihan kediaman strata membimbangkan semua, semak kembali jika nak beli kondominium tahun ini. Ada hartanah landed yang dah turun harga dan hampir sama. Kini harga kondominium tak seimbang lagi.

Semak, semak dan semak kawasan sekitarnya.

4. Kos Tambahan Hartanah Strata

Bagi pangsapuri dan kondo ada kos tambahan seperti yuran selengara dan insuran. Ada setengah tempat kos selengara hingga RM0.45 sekaki persegi. Jika keluasan lantai 900kps. Kita perlu bayar selenggara RM405 setiap bulannnnn!.

5. Jarak Tak Lebih Sejam

Rumah yang sihat adalah tidak lebih sejam perjalanan ke tempat kerja. Semakin jauh semakin besar kos bulanan kita sebenarnya. Cari beberapa pilihan mengunakan Google map untuk ketempat kerja kita dari arah berbeza.

Jangan terburu, tahun ini dijangka lebihan hartanah cecah lebih 40,000 .

Beli yang mampu bukan yang kita suka.

Azizul Azli Ahmad
Pelabur Kecil Hartanah

Pusat membeli-belah IOI City Mall dikhabarkan bakal menjadi pusat beli-belah terbesar di Malaysia dengan pembukaan Fasa Keduanya pada 25 Ogos ini yang mempunyai lebih 700 ruang runcit secara keseluruhan.

Dengan kedudukan lokasi strategiknya yang terletak di pusat peranginan IOI Resort City, ia bakal menjadi tumpuan lebih 3.1 juta pengguna dari perbandaran berhampiran di selatan Lembah Klang, iaitu Putrajaya, Cyberjaya, Kajang, Bangi, Sepang, Puchong dan Seri Kembangan.

Pembukaan Fasa Kedua IOI City Mall akan mempunyai secara keseluruhan 14 penyewa utama dan lebih daripada 200 kafe dan restoran yang bakal dinikmati orang ramai.

Ketua Pegawai Eksekutif (IOIPG) Datuk Voon Tin Yow dalam satu kenyataan berkata IOI City Mall sedia menjadi pusat beli-belah terbesar di Malaysia dengan tambahan satu juta kaki persegi kawasan boleh disewa bersih bagi keseluruhan kawasan, menjadikan jumlah keseluruhan kawasan IOI City Mall kepada 2.5 juta kaki persegi.

“Selain peruncitan, pusat beli-belah ini menyediakan IOI City Farm, ruang seluas 18,000 kaki persegi yang menyediakan aktiviti mesra keluarga untuk mempelajari tumbuhan dan haiwan,” katanya.

Pameran didik hibur yang baharu itu terdiri tiga zon iaitu Zon Tumbuhan, Zon Haiwan dan Zon Akuatik untuk pengunjung memerhati dan berinteraksi dengan lebih daripada 70 spesies tumbuhan, haiwan kecil dan comel serta ikan.

Pusat beli-belah itu akan mengetengahkan “IOI Grand Exhibition and Convention Centre”, sebuah dewan berkeluasan 40,000 kaki persegi dengan kemudahan terkini yang boleh menampung 2,000 jemputan jamuan perkahwinan dan kira-kira 3,000 perwakilan untuk persidangan selain daripada pusat sukan di atas bumbung dengan 15 gelanggang badminton dan dua arena futsal.

Sumber: tvstv.my

Ros atau mawar rupanya tanaman yang mempunyai banyak khasiat yang pernah disebutkan di dalam kitab perubatan Islam. Kebanyakan pengamal perubatan Islam akan mensarankan mereka yang mengalami gangguan ilmu sihir untuk menggunakan minyak wangi ekstrak ros kerana ia antara sumber pendinding dari gangguan jin mahupun syaitan.

Di dalam perubatan homeopati pula, ekstak ros digunakan sebagai salah satu ramuan kerana mengandungi sulphur dan garam. Kedua-dua bahan ini juga membantu proses pengembangan dan kontraksi bagi wanita hamil yang hampir bersalin.

Dalam bidang kimia, ros merah mempunyai sifat kejantanan. Ia mengandungi sulphur aktif. Manakala ros putih melambangkan kewanitaan di mana ia mempunyai sifat-sifat penerimaan (receptive). Gabungan kepada dua sifat warna ros putih dan merah melahirkan sifat seperti raksa (Alchemical mercury).

Melalui beberapa kajian juga telah menunjukkan ros liar yang diberi nama saintifik Rosa canina mempunyai keupayaan untuk menyembuhkan kemurungan, meningkatkan stimulasi otak, kegembiraan dan kesegaran minda. Jadi memang eloklah ekstrak minyak wangi ros diberi kepada mereka yang mengidap sakit mental dan kemurungan.

Selain bunga, akar dan daun bunga ros sesuai di buat teh, jem mahupun sirap. Ia elok bagi penyembuhan selsema dan demam kerana ia mengandungi Vitamin C yang tinggi. Sebab itu lah, orang dulu-dulu gemar jadikan sirap ros sebagai juadah.

Air ros pula selain sebagai wangian, sebenarnya merupakan anti-septik yang baik (boleh disapu pada luka atau sengatan), di samping memberikan rangsangan kepada otak untuk ketenangan.

Sumber: http://www.rawatanislam2u.com

Jika ada lebihan paip PVC dirumah, bolehlah pembaca IMPIANA cuba DIY menarik ini. Tempat menggantung tuala ataupun sejadah ini sangat mudah dibuat dan tidak memakan belanja yang banyak. Boleh jimat!

Walaupun DIY kali ini yang didedikasikan untuk anak-anak beliau, IMPIANA amat tertarik dengan kreativiti dan hasilnya jadi kami kongsikan dengan para pembaca. Selamat mencuba!

Projek DIY hujung minggu buat rak sidai tuala. Sebelum ini penyidai tuala terlalu tinggi anak-anak tak sampai.

Jadi mereka sidai asal boleh jer dengan gantung tuala di pintu.

Kesannya pintu berkulat dan tuala mempunyai kesan tompok-tompok belapuk sebab tidak mendapat pengudaran yang baik dan tuala lambat kering.

Pada 3 gambar akhir ada bonus diberikan untuk versi rak sidai tuala yang telah upgrade supaya lebih kukuh.

AzrinRos
Lepas ini tuala tidak belapuk lagi.

Reka bentuk hanger ada unsur estatik

Ukuran saiz paip untuk buat rak dari paip PVC

Ramai yang bertanya samada rak sidai dari PVC ini kukuh atau tidak?

Bergantung kepada beban dan ketebalan paip PVC yang digunakan.

Rak penyidai ini masih baik sehingga hari ini. Saya guna untuk kering dan anginkan tuala basah.